text:
GALAMUKANI! NA. 6 2016
Kodi Tingapewe Bwanji Matenda?
Matenda akale komanso amene angoyamba kumene akhoza kusokoneza thanzi lanu. Kodi mungadziteteze bwanji?
Kodi Tingapewe Bwanji Matenda?
Tsiku lililonse thupi lanu limamenya nkhondo yolimbana ndi adani osaoneka koma oopsa kwambiri.
Dzitetezeni ku Matenda
Werengani nkhaniyi kuti mudziwe zinthu 5 zimene zingayambitse matenda ndiponso mmene mungadzitetezere.
Ulusi wa Nkhono Yam’madzi
Nkhono zinazake zam’madzi zimamata kuzinthu pogwiritsa ntchito timaulusi. Kumvetsa mmene zimenezi zimathekera kungathandize anthu kupeza njira yabwino yomatira zinthu pakhoma kapena yolumikizira minyewa kumafupa.
Kodi Mungasonyezane Bwanji Ulemu?
Anthu okwatirana ayenera kusonyezana ulemu nthawi zonse. Koma kodi inuyo mungasonyeze bwanji kuti mumalemekeza mwamuna kapena mkazi wanu?
Desiderius Erasmus
Munthu wina ananena kuti Erasmus anali wotchuka mofanana ndi mmene zilili ndi anthu ena amene ndi otchuka padziko lonse masiku ano. Kodi n’chiyani chinam’pangitsa kutchuka chonchi?
Nsomba Yochititsa Chidwi Kwambiri
Nsombayi ndi yaing’ono koma yokongola kwambiri komanso imakhala pakati pa nyama zinazake zapoizoni. Kodi zimenezi zimatheka bwanji?
Kusunga Nthawi
Zimene mumachita pa nkhani yosunga nthawi zingapangitse kuti mukhale ndi mbiri yabwino kapena ayi. Kodi Baibulo limati chiyani pa nkhaniyi? Nanga mungatani kuti muzitha kuchita zinthu pa nthawi yake?
Mlozera Nkhani wa Magazini a Galamukani! a 2016
Mndandanda wa nkhani za m’magazini a 2016.
Zina zimene zili pawebusaiti
Phunziro 8: Uzikhala Waukhondo
Yehova amaika chilichonse pamalo oyenera. Onani zimene nanunso mungachite kuti muzikhala aukhondo
Kodi Baibulo Limati Chiyani pa Nkhani ya Khirisimasi?
Mukhoza kudabwa mutadziwa mbiri ya miyambo 6 imene imachitika pa Khirisimasi


c: text/html

text:
MBIRI YA MOYO WANGA
Tadalitsidwa Chifukwa Chodalira Yehova
Zinthu zimasintha mosayembekezereka pa moyo ndipo nthawi zina zimakhala zovuta kwambiri. Koma Yehova amadalitsa anthu amene amamudalira, osati amene amadalira nzeru zawo. Izi n’zimene ine ndi mkazi wanga taona pa zaka zonse za moyo wathu. Ndiloleni kuti ndifotokoze pang’ono mbiri ya moyo wathu.
BAMBO anga ndi mayi anga anakumana mu 1919 pa msonkhano wa Ophunzira Baibulo mumzinda wa Cedar Point, ku Ohio, m’dziko la United States. Iwo anakwatirana chaka chomwecho. Ine ndinabadwa mu 1922, ndipo mchimwene wanga Paul anabadwa patapita zaka ziwiri. Mkazi wanga Grace anabadwa m’chaka cha 1930. Makolo ake, a Roy ndi a Ruth Howell, anakulira m’banja la Ophunzira Baibulo. Ndipo agogo ake ankadziwana kwambiri ndi M’bale Charles Taze Russell.
Ndinakumana ndi Grace mu 1947, ndipo tinakwatirana pa July 16, 1949. Tisanakwatirane tinakambirana momasuka za tsogolo lathu, ndipo tinagwirizana kuti tichite utumiki wa nthawi zonse komanso kuti tisakhale ndi ana. Choncho pa October 1, 1950, tonse tinayamba upainiya. Kenako mu 1952 tinapemphedwa kuti tikagwire ntchito yoyang’anira dera.
UTUMIKI WOYENDAYENDA NDIPONSO KUPITA KUSUKULU YA GILIYADI
Tonse tinkaona kuti tikufunikira kwambiri thandizo kuti tikwanitse utumiki woyendayenda. Ine ndinkaphunzira kwa abale odziwa zambiri za ntchitoyi koma ndinkafufuzanso munthu amene angathandize Grace. Ndinafunsa Marvin Holien, yemwe ankatumikira kale monga woyang’anira woyendayenda, kuti: “Popeza Grace ndi wamng’ono komanso sadziwa zambiri, kodi mukudziwa munthu amene angagwire naye ntchito limodzi n’kumuthandiza?” Iye anati: “Inde. Mlongo wina dzina lake Edna Winkle wachita upainiya kwa nthawi yaitali ndipo angamuthandize kwambiri.” Patapita nthawi, Grace ananena za Edna kuti: “Iye anandithandiza kukhala womasuka mu utumiki. Ankadziwa bwino kwambiri kuyankha anthu amene ankakana kuwalalikira. Ndipo anandiphunzitsa kuti ndizimvetsera bwino anthu amene ndakumana nawo mu utumiki kuti ndidziwe zoyenera kukambirana nawo. Kunena zoona Edna anandithandiza kwambiri.”
Ine ndi Grace tinatumikira m’madera awiri ku Iowa, kuphatikizanso mbali zina za ku Minnesota ndi ku South Dakota. Kenako tinatumizidwa kukatumikira ku New York ndipo dera lathu linaphatikiza mipingo ya ku Brooklyn ndi ku Queens. Sitidzaiwala mmene tinkamvera kutumikira m’dera limeneli. Tinkadziona kuti sitikudziwa zambiri. Zinali choncho chifukwa tinkachezera mpingo wa pa Beteli ku Brooklyn umene unali ndi abale a pa Beteli odziwa zambiri. Nditakamba nkhani yoyamba ya utumiki mumpingowu, M’bale Nathan Knorr anandiuza kuti: “Malcolm, mwatipatsa malangizo ndipo anali oyenera. Musaiwale kuti ngati simungatipatse malangizo simungakhale wothandiza m’gulu la Yehova. Pitirizani kugwira ntchito yanu yabwinoyi.” Titamaliza, ndinauza Grace zimene anandiuza. Kenako tinapita kuchipinda kumene tinafikira ku Beteli ndipo tinali titatheratu chifukwa cha nkhawa ndipo tinayamba kulira.
“Ngati simungatipatse malangizo simungakhale wothandiza m’gulu la Yehova. Pitirizani kugwira ntchito yanu yabwinoyi”
Patapita miyezi ingapo, tinaitanidwa kukakhala m’kalasi ya 24 ya Sukulu ya Giliyadi. Tinamaliza maphunzirowa mu February 1955. Koma tisanapite kusukuluyi, tinauzidwa kuti kwenikweni cholinga cha maphunzirowo ndi kutithandiza pa utumiki woyendayenda osati kukakhala amishonale. Tinasangalala kwambiri ndi sukuluyo ndipo tinaphunzira kukhala odzichepetsa.
Titamaliza sukuluyi, tinatumizidwa kukagwira ntchito yoyang’anira chigawo. Chigawo chimenechi chinaphatikizapo madera a ku Indiana, Michigan ndi Ohio. Kenako mu December 1955, tinadabwa kulandira kalata yochokera kwa M’bale Knorr yonena kuti: “Mundiuze mosapita m’mbali komanso moona mtima zimene mukufuna. Ndiuzeni ngati mukufuna kukatumikira ku Beteli . . . kapena ngati mungafune kukatumikira kudziko lina pambuyo potumikira pa Beteli kwa kanthawi. Koma ngati mukufuna kupitiriza kutumikira ngati woyang’anira dera kapena chigawo, munene.” Tinayankha kuti tingasangalale kugwira ntchito iliyonse imene tingapatsidwe. Pasanapite nthawi, tinauzidwa kuti tipite ku Beteli.
TINASANGALALA KUTUMIKIRA PA BETELI
Pamene ndinali pa Beteli ndinali ndi mwayi wokakamba nkhani ndi kuphunzitsa m’madera osiyanasiyana m’dziko la United States. Ndinathandiza pophunzitsa abale ambiri achinyamata amene anadzakhala ndi maudindo aakulu kwambiri m’gulu la Yehova. Kenako ndinakhala mlembi wa M’bale Knorr mu ofesi imene inkayang’anira ntchito yolalikira padziko lonse.
Ndinasangalala kwambiri kugwira ntchito ku Dipatimenti ya Utumiki. M’dipatimentiyi ndinali ndi mwayi wogwira ntchito limodzi ndi T. J. Sullivan. Iye anali woyang’anira dipatimentiyi kwa zaka zambiri ine ndisanayambe kutumikira kumeneko. Panali abale enanso amene anandiphunzitsa zambiri. M’bale wina amene anauzidwa kuti azindiphunzitsa ndi Fred Rusk. Ndikukumbukira kumufunsa kuti: “Fred, n’chifukwa chiyani mumasintha zambiri m’makalata amene ndimalemba?” Iye anaseka ndipo kenako anati: “Malcolm, mukamalankhula ndi munthu, mutha kufotokozanso zimene sanamvetse. Koma mukalemba kalata, muyenera kutsimikizira kuti mfundo zake n’zolondola ndiponso zomveka bwino. Zimenezi ndi zofunika kwambiri makamaka ngati kalatayo ikuchokera kunoko.” Kenako ananena mokoma mtima kuti: “Musataye mtima chifukwa mukuyesetsa ndipo mudzazolowera.”
Pa zaka zimene tinkatumikira pa Beteli, Grace anagwira ntchito zosiyanasiyana. Ntchito ina imene anasangalala nayo inali yosamalira m’zipinda zogona. Nthawi zina timakumana ndi abale amene ankagwira ntchito ku Beteli pa nthawiyo pamene iwo anali achinyamata. Iwo amayamikira kwambiri zimene Grace anawaphunzitsa. Mwachitsanzo, m’bale wina anati: “Munandiphunzitsa bwino kuyala pabedi ndipo amayi anga anayamikiranso zimenezi.” Grace anali ndi mwayi wogwiranso ntchito m’madipatimenti okhudza makalata, maoda a magazini ndiponso kupanga makaseti. Kugwira ntchito zosiyanasiyana zimenezi kunamuthandiza kuona kuti utumiki uliwonse umene tingapatsidwe m’gulu la Yehova ndi mwayi waukulu. Mpaka pano adakali ndi maganizo amenewa.
ZINTHU ZIMENE ZASINTHA PA MOYO WATHU
Cha m’ma 1975, tinaona kuti makolo athu akalamba kwambiri ndipo akufunika thandizo. Choncho tinafunika kusankha zochita ndipo zinali zovuta. Sitinkafuna kuchoka pa Beteli n’kusiyana ndi abale ndi alongo amene tinkagwirizana nawo kwambiri. Koma ndinkaonabe kuti ndi udindo wanga kusamalira makolo athuwo. Choncho patapita nthawi, tinachoka pa Beteli koma tinkaganiza kuti tidzabwerera zinthu zikadzasintha.
Ndiyeno kuti tizipeza kangachepe ndinayamba ntchito kukampani ya mainshulansi. Tsiku lina ndikuphunzitsidwa ntchitoyi, abwana anga anandiuza kuti: “Kuti ziyende pa ntchitoyi ufunika kumayendera anthu madzulo n’kumawafotokozera za mainshulansi athu. Zimenezi n’zofunika kwambiri chifukwa madzulo m’pamene ungakumane ndi anthuwo.” Ndinawayankha kuti: “Ndikukumvetsani ndipo ndikudziwa kuti mumaidziwa bwino ntchitoyi. Koma vuto ndi lakuti ndili ndi udindo wina wokhudza kutumikira Mulungu umene sindifuna kuunyalanyaza. Ndiziyesetsa kuchita zimene mwanenazo koma madzulo a Lachiwiri ndi Lachinayi ndiyenera kupita ku misonkhano yofunika kwambiri.” Yehova anandidalitsa kwambiri chifukwa chosalola kuti ntchito izindijombetsa ku misonkhano.
Mayi anga anamwalira kunyumba yosungirako anthu okalamba mu July 1987 ndipo pa nthawiyi n’kuti tikuwasamalira komweko. Nesi wamkulu anauza Grace kuti: “Mayi Allen, pitani kunyumba tsopano mukapume. Aliyense akudziwa kuti mwakhala mukuthandiza apongozi anu kwa nthawi yonseyi. Musadandaule, mwachita zonse zimene mukanatha.”
Mu December 1987, tinalembanso mafomu ofunsira kuti tibwerere ku Beteli chifukwa tinkakonda kwambiri kutumikira kumeneko. Koma patangopita masiku ochepa, Grace anapezeka ndi khansa ya m’matumbo. Atamuchita opaleshoni, iye anachira ndipo anauzidwa kuti khansayo yatha. Ndiyeno tinalandira kalata yochokera ku Beteli yonena kuti tizingotumikira mu mpingo wathu womwewo. Koma tinkafunitsitsa kuchitabe zambiri potumikira Mulungu.
Patapita nthawi, ndinapeza ntchito ina ku Texas. Tinaganiza kuti kumeneku n’kwabwino chifukwa n’kotenthera. Takhala tikutumikira kuno ku Texas kwa zaka 25 ndipo kuli abale ndi alongo achikondi omwe timagwirizana nawo kwambiri.
ZIMENE TAPHUNZIRA
Grace wakhala akuvutika ndi matenda a khansa ya m’matumbo, pammero ndipo posachedwapa, khansa ya m’mawere. Koma sadandauladandaula za mavuto ake kapena kuyamba kuvuta. Kawirikawiri anthu amamufunsa kuti: “N’chiyani chimachititsa kuti zinthu ziziyenda bwino m’banja mwanu komanso kuti nonse muzikhala osangalala?” Poyankha iye amatchula zifukwa zinayi izi: “Timagwirizana kwambiri. Timakambirana pafupipafupi zinthu zofunika. Timakonda kucheza tsiku lililonse. Tikayambana timathetsa nkhaniyo tisanakagone.” Nthawi zina timakhumudwitsana ndithu, koma timakhululukirana n’kuiwala nkhaniyo. Zimenezi zimatithandiza kwambiri.
“Taphunzira kudalira Yehova nthawi zonse ndi kuvomereza zimene walola kuti zichitike”
Pa mayesero onse amene takumana nawo, taphunzirapo zinthu zambiri:
Taphunzira kudalira Yehova nthawi zonse ndi kuvomereza zimene walola kuti zichitike. Taphunziranso kuti tisamadalire nzeru zathu.—Miy. 3:5, 6; Yer. 17:7.
Tizidalira malangizo opezeka m’Mawu a Yehova pa nkhani iliyonse. Kumvera Yehova komanso malamulo ake n’kofunika kwambiri. N’zosatheka kukhala pakatimpakati, koma muyenera kusankha kumvera kapena kusamvera.—Aroma 6:16; Aheb. 4:12.
Chinthu chimodzi chofunika kwambiri pa moyo wathu ndi kukhala pa ubwenzi wabwino ndi Yehova. Tiyenera kuika patsogolo zofuna zake, osati kufunafuna chuma.—Miy. 28:20; Mlal. 7:1; Mat. 6:33, 34.
Tizipemphera kuti tikhale odalirika potumikira Yehova. Tiziganizira zimene tingakwanitse kuchita osati zimene sitingakwanitse.—Mat. 22:37; 2 Tim. 4:2.
Tizikumbukira kuti Yehova akugwiritsa ntchito gulu limodzi ndipo akulidalitsa.—Yoh. 6:68.
Ine ndi Grace tatumikira Yehova zaka zoposa 75. Ndipo monga banja tatumikira Yehova kwa zaka pafupifupi 65. Kunena zoona tasangalala kwambiri kutumikira limodzi Yehova kwa zaka zonsezi. Tikupempha Yehova kuti athandize abale ndi alongo athu onse kuti azimudalira ndi kupeza madalitso ochuluka.

robotstxt: allowed

filter: keep


text:
Yehova Ndi Mulungu Wadongosolo
“Mulungu si Mulungu wachisokonezo, koma wamtendere.”—1 AKOR. 14:33.
1, 2. (a) Kodi Mulungu anayambirira kulenga ndani, nanga anamugwiritsa ntchito bwanji? (b) N’chiyani chikusonyeza kuti angelo amachita zinthu mwadongosolo?
YEHOVA, yemwe analenga zinthu zonse, amachita zinthu mwadongosolo. Iye anayamba ndi kulenga Mwana wake wobadwa yekha. Mwanayo amatchedwa “Mawu” chifukwa ndi amene Mulungu amamugwiritsa ntchito ngati womulankhulira. Iye wakhala akutumikira Yehova kwa zaka zambirimbiri. N’chifukwa chake Baibulo limafotokoza kuti: “Pa chiyambi, panali wina wotchedwa Mawu, ndipo Mawuyo anali ndi Mulungu.” Limanenanso kuti: “Zinthu zonse zinakhalako kudzera mwa iye [Mawuyo], ndipo palibe chinthu ngakhale chimodzi chimene chinakhalapo popanda iyeyo.” Zaka zoposa 2,000 zapitazo, Mulungu anatumiza Mawuyo padziko lapansi. Iye anakhala munthu wangwiro amene anachita chifuniro cha Atate wake mokhulupirika ndipo ankadziwika ndi dzina lakuti Yesu Khristu.—Yoh. 1:1-3, 14.
2 Asanabwere padziko lapansi, Mwanayu ankatumikira Mulungu mokhulupirika monga “mmisiri waluso.” (Miy. 8:30) Yehova anagwiritsanso ntchito Mwana wakeyu polenga angelo ambirimbiri. (Akol. 1:16) Ponena za angelowa, Baibulo limati: “Panali atumiki okwana miliyoni imodzi amene anali kumutumikira [Yehova] nthawi zonse, ndi atumiki enanso mamiliyoni 100 amene anali kuimirira pamaso pake nthawi zonse.” (Dan. 7:10) Baibulo limasonyezanso kuti angelo a Mulungu ali ngati “makamu” a asilikali omwe amachita zinthu mwadongosolo kwambiri.—Sal. 103:21.
3. Kodi nyenyezi ndi mapulaneti zilipo zochuluka bwanji, nanga n’chiyani chikusonyeza kuti zinasanjidwa mwadongosolo?
3 Nanga bwanji zolengedwa zina monga nyenyezi zosawerengeka komanso mapulaneti? Ponena za nyenyezi, nyuzipepala ina inanena kuti kafukufuku amene asayansi apanga posachedwapa, wasonyeza kuti nyenyezi zilipo zambirimbiri moti nambala yake ndi 3 wotsatizana ndi maziro 23. Nambalayi ikuwirikiza katatu chiwerengero chimene asayansi anapeza poyamba. Nyenyezizi zili mu milalang’amba ndipo mlalang’amba uliwonse uli ndi nyenyezi mabiliyoni kapena mathililiyoni komanso mapulaneti ambiri. Milalang’ambayi imakhalanso mwadongosolo m’magulumagulu.
4. N’chifukwa chiyani tinganene kuti m’pomveka kuti atumiki a Mulungu padzikoli amachita zinthu mwadongosolo?
4 Mofanana ndi angelo, nyenyezi ndi mapulaneti zinalengedwa mwadongosolo. (Yes. 40:26) Choncho m’pomveka kunena kuti Mulungu amathandizanso atumiki ake padziko lapansi kuti azichita zinthu mwadongosolo. Iye amachita zimenezi chifukwa choti wawapatsa ntchito yofunika komanso yambiri yoti agwire. Mbiri ya atumiki a Mulungu akale komanso amasiku ano, imapereka umboni woti Mulungu wakhala akuwathandiza ndipo iye “si Mulungu wachisokonezo, koma wamtendere.”—Werengani 1 Akorinto 14:33, 40.
ANTHU A YEHOVA AKALE ANKACHITA ZINTHU MWADONGOSOLO
5. Kodi dongosolo loti anthu adzaze dziko lapansi linasokonekera bwanji?
5 Yehova atalenga anthu oyamba, anawauza kuti: “Muberekane, muchuluke, mudzaze dziko lapansi, ndipo muliyang’anire. Muyang’anirenso nsomba zam’nyanja ndi zolengedwa zouluka m’mlengalenga, komanso cholengedwa chilichonse chokwawa padziko lapansi.” (Gen. 1:28) Anthuwo anayenera kuchuluka n’kudzaza dziko lapansi mpaka dziko lonse litakhala paradaiso. Zonsezi zinayenera kuchitika mwadongosolo. Koma zinthu zinakhala ngati zasokonekera chifukwa Adamu ndi Hava sanamvere Mulungu. (Gen. 3:1-6) Patapita nthawi, “Yehova anaona kuti kuipa kwa anthu kwachuluka padziko lapansi, ndipo malingaliro onse a m’mitima ya anthu anali oipa okhaokha nthawi zonse.” Ndipo “dziko lapansi linali litaipa pamaso pa Mulungu woona, ndipo linadzaza ndi chiwawa.” Choncho Mulungu anakonza zoti awononge anthu onse oipa ndi chigumula.—Gen. 6:5, 11-13, 17.
6, 7. (a) N’chifukwa chiyani Nowa anayanjidwa ndi Mulungu? (Onani chithunzi patsamba 21.) (b) N’chiyani chinachitikira anthu onse oipa m’nthawi ya Nowa?
6 Koma “Nowa anayanjidwa ndi Yehova” chifukwa “anali munthu wolungama” ndipo “anali wopanda cholakwa pakati pa anthu a m’nthawi yake.” Popeza “Nowa anayenda ndi Mulungu woona,” Yehova anamuuza kuti apange chingalawa. (Gen. 6:8, 9, 14-16) Chingalawacho anachipanga m’njira yoti anthu ndi nyama apulumukiremo. Nowa ndi banja lake anagwira ntchitoyi mwadongosolo ndipo ‘anachita zonse motsatira zimene Yehova analamula.’ Atamaliza kulowetsa nyama m’chingalawamo, “Yehova anatseka chitseko.”—Gen. 7:5, 16.
7 Mu 2370 B.C.E, Yehova anabweretsa Chigumula ndipo “anaseseratu chamoyo chilichonse chimene chinali padziko lapansi,” koma anapulumutsa Nowa ndi banja lake chifukwa anali okhulupirika. (Gen. 7:23) Tonsefe ndi zidzukulu za banja la Nowa. Koma anthu onse amene sanamvere zimene Nowa ankalalikira anawonongedwa pa Chigumula.—2 Pet. 2:5.
8. N’chiyani chikusonyeza kuti Aisiraeli ankachita zinthu mwadongosolo?
8 Patapita zaka zoposa 800 pambuyo pa Chigumula, Mulungu anakonza zoti Aisiraeli akhale mtundu wake. Anthuwo ankafunika kuchita zinthu mwadongosolo pa moyo wawo, makamaka pa nkhani zokhudza kulambira. Mwachitsanzo, panali ansembe ndi Alevi ambiri komanso akazi “amene anali kutumikira mwadongosolo pachipata cha chihema chokumanako.” (Eks. 38:8) Koma Yehova Mulungu atauza Aisiraeli kuti akalowe m’dziko la Kanani, anthuwo anakhala osakhulupirika. Choncho iye anawauza kuti: “Simudzalowa m’dziko limene ndinachita kukweza dzanja langa polumbira kuti ndidzakhala nanu mmenemo, kupatula Kalebe mwana wa Yefune, ndi Yoswa mwana wa Nuni.” Anatero chifukwa chakuti anthu awiriwa atapita kukazonda Dziko Lolonjezedwa, anabwera ndi mawu olimbikitsa. (Num. 14:30, 37, 38) Kenako Mulungu anauza Mose kuti asankhe Yoswa kukhala wodzalowa m’malo mwake. (Num. 27:18-23) Yoswa atatsala pang’ono kulowetsa Aisiraeli m’dziko la Kanani, Mulungu anamuuza kuti: “Ukhale wolimba mtima ndipo uchite zinthu mwamphamvu. Usachite mantha kapena kuopa, pakuti Yehova Mulungu wako ali nawe kulikonse kumene upiteko.”—Yos. 1:9.
9. Kodi Rahabi ankaona bwanji Yehova komanso Aisiraeli?
9 Yehova Mulungu anatsogolera Yoswa pa chilichonse chimene ankachita. Mwachitsanzo, taganizirani zimene zinachitika Aisiraeli ali pafupi ndi mzinda wa Yeriko. Mu 1473 B.C.E., Yoswa anatuma amuna awiri kuti akazonde Yeriko ndipo amunawo anakumana ndi Rahabi yemwe anali wachiwerewere. Rahabi anabisa amunawo kudenga la nyumba yake pamene mfumu ya Yeriko inatumiza anthu kuti akawasakesake. Iye anauza amuna awiriwo kuti: “Ndikudziwa kuti Yehova akupatsani ndithu dziko lino. . . . Tinamva za mmene Yehova anaphwetsera madzi a Nyanja Yofiira pamaso panu . . . Tinamvanso za mmene munaphera mafumu awiri a Aamori.” Iye anatinso: “Yehova Mulungu wanu ndiye Mulungu wa kumwamba ndi padziko lapansi.” (Yos. 2:9-11) Pamene Aisiraeli ankawononga mzinda wa Yeriko, Mulungu anapulumutsa Rahabi ndi anthu a m’banja lakechifukwa choti anagwirizana ndi gulu la Mulungu. (Yos. 6:25) Rahabi anasonyeza chikhulupiriro, ankaopa Yehova komanso ankalemekeza anthu a Mulungu.
GULU LA YEHOVA M’NTHAWI YA ATUMWI
10. (a) N’chiyani chimene Yesu anauza atsogoleri a chipembedzo chachiyuda? (b) N’chifukwa chiyani ananena zimenezi?
10 Yoswa anatsogolera Aisiraeli powononga mizinda yambiri m’dziko la Kanani n’kukhazikika m’dzikolo. Koma kenako n’chiyani chinachitika? Aisiraeli anayamba kuphwanya malamulo a Mulungu mobwerezabwereza. Pofika nthawi imene Yehova anatumiza Mwana wake padziko lapansi, Aisiraeliwo sankamvera Mulungu ndi aneneri ake moti Yesu ananena za Yerusalemu kuti ndi “wakupha aneneri.” (Werengani Mateyu 23:37, 38.) Mulungu anakana atsogoleri a chipembedzo chachiyuda chifukwa chakuti anali osakhulupirika. Choncho Yesu anawauza kuti: “Ufumu wa Mulungu udzachotsedwa kwa inu n’kuperekedwa kwa mtundu wobala zipatso zake.”—Mat. 21:43.
11, 12. (a) N’chiyani chikusonyeza kuti Yehova anayamba kugwiritsa ntchito gulu lina atakana mtundu wachiyuda? (b) Kodi m’gulu latsopanoli munali anthu ati?
11 Yehova anakana mtundu wa Aisiraeli chifukwa anali osakhulupirika. Komabe izi sizikutanthauza kuti Mulungu sanakhalenso ndi gulu la anthu ake padzikoli. Iye anayamba kugwiritsa ntchito gulu latsopano la anthu okhulupirira Yesu Khristu ndiponso zimene iye anaphunzitsa. Izi zinayamba pa Pentekosite mu 33 C.E. Pa tsikuli panali ophunzira 120 a Yesu amene anasonkhana ku Yerusalemu ndipo “mwadzidzidzi kumwamba kunamveka mkokomo ngati wa mphepo yamphamvu, ndipo unadzaza m’nyumba yonse imene iwo anakhalamo.” Kenako “anaona malawi amoto ooneka ngati malilime, ndipo anagawanika ndi kukhala pa aliyense wa iwo limodzilimodzi. Ndiyeno onsewo anadzazidwa ndi mzimu woyera ndipo anayamba kulankhula zinenero zosiyanasiyana, monga mmene mzimuwo unawachititsira kulankhula.” (Mac. 2:1-4) Zimenezi zinapereka umboni wakuti Yehova anali kugwiritsa ntchito gulu latsopanoli la ophunzira a Khristu.
12 Pa tsiku lapaderali, “chiwerengero cha ophunzirawo chinawonjezeka ndi anthu pafupifupi 3,000.” Komanso “Yehova anapitiriza kuwawonjezera anthu amene anali kuwapulumutsa.” (Mac. 2:41, 47) Ophunzirawo ankagwira bwino ntchito yolalikira moti “mawu a Mulungu anapitiriza kufalikira ponseponse. Chiwerengero cha ophunzira chinali kuwonjezeka kwambiri mu Yerusalemu.” Ngakhale “ansembe ambirimbiri anakhala okhulupirira.” (Mac. 6:7) Anthu ambiri ofunitsitsa kudziwa Mulungu anakhulupirira mfundo zoona zimene anthu a m’gulu latsopanoli ankaphunzitsa. Yehova anasonyezanso kuti ankagwiritsa ntchito gululi pamene anayamba kuthandiza “anthu a mitundu ina” kuti alowe mumpingo wachikhristu.—Werengani Machitidwe 10:44, 45.
13. Kodi ntchito ya gulu latsopano la Mulungu inali iti?
13 Akhristu ankadziwa bwino ntchito imene Mulungu ankafuna kuti agwire. Tikutero chifukwa chakuti Yesu anawapatsa chitsanzo. Iye atangobatizidwa, anayamba kulalikira za “ufumu wakumwamba.” (Mat. 4:17) Yesu anaphunzitsa ophunzira ake kuti agwirenso ntchitoyi. Iye anawauza kuti: “Mudzakhala mboni zanga mu Yerusalemu, ku Yudeya konse ndi ku Samariya, mpaka kumalekezero a dziko lapansi.” (Mac. 1:8) Choncho Akhristu oyambirira ankadziwa bwino zimene ankayenera kuchita. Mwachitsanzo, ku Antiokeya wa ku Pisidiya, Paulo ndi Baranaba anauza molimba mtima Ayuda omwe anali otsutsa kuti: “Kunali koyenera kuti inu mukhale oyamba kuuzidwa mawu a Mulungu. Koma popeza kuti mukuwatayira kumbali ndipo mukudziweruza nokha kukhala osayenera moyo wosatha, ifeyo tikutembenukira kwa anthu a mitundu ina. Ndipotu Yehova anatiikira lamulo lakuti, ‘Ndakuikani monga kuwala kwa anthu a mitundu ina, kuti mukhale chipulumutso mpaka kumalekezero a dziko lapansi.’” (Mac. 13:14, 45-47) Kuyambira nthawi ya atumwi, atumiki a Mulungu akhala akudziwitsa anthu zimene Mulunguyo wakonza kuti apulumutse anthu.
ANTHU AMBIRI ANAPHEDWA KOMA ATUMIKI A MULUNGU ANAPULUMUKA
14. N’chiyani chinachitika ku Yerusalemu, nanga ndi ndani amene anapulumuka?
14 Ayuda ambiri sanamvere uthenga wabwino ndipo tsogolo lawo silinali labwino. Yesu anachenjeza ophunzira ake kuti: “Mukadzaona magulu ankhondo atazungulira Yerusalemu, mudzadziwe kuti chiwonongeko chake chayandikira. Pamenepo amene ali mu Yudeya adzayambe kuthawira kumapiri, ndipo amene ali mkati mwa mzindawo adzatulukemo. Amene ali m’madera akumidzi asadzalowe mumzindawo.” (Luka 21:20, 21) Zimene Yesu analoserazi zinachitikadi. Ayuda atagalukira Aroma, Seshasi Galasi ndi asilikali achiroma anazungulira mzinda wa Yerusalemu mu 66 C.E. Koma kenako asilikaliwo anabwerera mosayembekezereka ndipo izi zinapereka mpata woti Akhristu athawe ku Yerusalemu ndi ku Yudeya. Malinga ndi zimene katswiri wa mbiri yakale dzina lake Eusebius analemba, Akhristu ambiri atathawa anawoloka Yorodano n’kupita kumzinda wa Pela m’dera la Pereya. Ndiyeno mu 70 C.E., asilikali achiroma otsogoleredwa ndi Tito anabweranso n’kuwonongeratu Yerusalemu. Koma Akhristu okhulupirika anapulumuka chifukwa chomvera chenjezo la Yesu.
15. Kodi n’chiyani chikanalepheretsa kuti anthu ambiri alowe mumpingo wachikhristu?
15 Akhristu oyambirira ankakumana ndi mavuto osiyanasiyana ndiponso kuzunzidwa koma anthu ambiri ankalowabe mumpingo wachikhristu. (Mac. 11:19-21; 19:1, 19, 20) Akhristuwo zinkawayenderabe bwino mwauzimu chifukwa chakuti Yehova ankawadalitsa.—Miy. 10:22.
16. Kodi Mkhristu aliyense anafunika kuchita chiyani kuti zinthu zimuyendere bwino?
16 Mkhristu aliyense anafunika kuchita khama kuti zinthu zimuyendere bwino. Ankafunika kuphunzira Malemba mosamala, kupezeka pa misonkhano yonse komanso kulalikira mwakhama. Zonsezi zinkathandiza kuti munthu akhale pa ubwenzi wabwino ndi Mulungu komanso ndi Akhristu anzake ndipo zimatithandizanso masiku ano. Gulu la Yehova pa nthawiyo linkachita zinthu mwadongosolo ndipo anthu ankapindula kwambiri chifukwa chakuti oyang’anira ndi atumiki othandiza anali akhama komanso odzipereka. (Afil. 1:1; 1 Pet. 5:1-4) Abale ankasangalalanso akachezeredwa ndi oyang’anira oyendayenda monga Paulo. (Mac. 15:36, 40, 41) Zimene zinkachitika m’gulu la Yehova kalelo n’zofanana kwambiri ndi zimene zikuchitika masiku ano. Timayamikira kwambiri kuti Yehova ankathandiza anthu ake akale kuti azichita zinthu mwadongosolo ndipo amatithandizanso ifeyo. *
17. Kodi tidzakambirana chiyani m’nkhani yotsatira?
17 Panopa dziko la Satanali latsala pang’ono kutha koma mbali yapadziko lapansi ya gulu la Yehova ikuyenda mosabwerera m’mbuyo. Kodi inuyo mukuyenda limodzi ndi gulu la Yehova? Kodi panopa mukuchita zotani kuti mulimbitse ubwenzi wanu ndi Yehova? Tidzaphunzira mmene tingachitire zimenezi m’nkhani yotsatira.
^ ndime 16 Onani nkhani zakuti “Akristu Amalambira Mumzimu ndi M’choonadi” ndiponso yakuti “Amayendabe M’choonadi” mu Nsanja ya Olonda ya July 15, 2002. Mbiri ya mbali ya padziko lapansi ya gulu la Yehova masiku ano yafotokozedwa mwatsatanetsatane m’buku lakuti Jehovah’s Witnesses—Proclaimers of God’s Kingdom.


text:
Timasangalala Kutumikira Yehova Kwina Kulikonse
Mwina inuyo mutatsegula magazini yatsopano, munaonapo kuti zinthunzi zake n’zokongola kwambiri. Pamakhala chintchito kuti zithunzi zokongola zimenezi zijambulidwe ndipo zimakhala ndi cholinga chapadera. Zimathandiza kuti nkhanizo zitifike pa mtima ndiponso tiziganizire kwambiri. Zithunzi zingathandize kwambiri pokonzekera ndiponso poyankha pa Phunziro la Nsanja ya Olonda.
Mwachitsanzo, mungachite bwino kuganizira chithunzi chimene chimakhala kumayambiriro kwa nkhani yophunzira. Muzidzifunsa kuti, N’chifukwa chiyani anaika chithunzi chimenechi? Kodi chikusonyeza chiyani? Nanga chikugwirizana bwanji ndi mutu wa nkhani kapena lemba loyambirira? Mungachitenso bwino kuganizira zithunzi zina ndiponso kuona kugwirizana kwake ndi nkhaniyo komanso zochitika pa moyo wanu.
M’bale amene akuchititsa Phunziro la Nsanja ya Olonda ayenera kupereka mpata kwa abale ndi alongo kuti afotokoze chithunzi chilichonse. Iwo afotokoze kugwirizana kwake ndi nkhaniyo komanso mmene chithunzicho chawathandizira. Nthawi zina, pachithunzi pamakhala mawu osonyeza ndime imene ikugwirizana nacho. Koma nthawi zina wochititsa amafunika kuona yekha kuti ndi pandime iti pamene angakambirane chithunzi. Kuchita zimenezi kungathandize kuti aliyense athandizidwe ndi zithunzi zomwe zajambulidwa n’cholinga choti timvetse bwino Mawu a Mulungu.
M’bale wina anati: “Nkhani zimalembedwa bwino koma zithunzi zimakometsera nkhanizo kuti zikhale zogwira mtima kwambiri.”
Onaninso
Kugwiritsa Ntchito Zithunzi Pothandiza Anthu Owerenga Mabuku Athu
Mabuku ambiri a Mboni za Yehova amakhala ndi zithunzi zokongola zimene zimafotokozera nkhani. Komatu m’mbuyomu zimenezi sizinkachitika.
Zithunzi Zothandiza Kuti Nkhani Zikhale Zosangalatsa
Kodi ojambula zithunzi amatani kuti zithunzi zake zithandize kuti nkhani za m’mabuku athu zikhale zosangalatsa?


text:
Akafula
Akafula kapena a batwa omwe pa chizungu amati ma pygmy ndi anthu osiyanasiyana a pakati pa dera la Africa amene kutalika kwawo sikuposa 150cm (4 ft 11 in). Anthu a chi Negrito a ku Asiandi ena aliwonse aafupi amatchedwanso kuti akafula. Eni akewo sasangalala kutchudwa pa dzina limeneli koma dzina lawo lina lomwe lili lonyoza kwambiri ndi amwandiwonerapati.
Akafula amatchedwa ndi dzina loti a Bayaka ku Central African Republic, kapena a Bambenga ku Congo.
Komwe Kunachokela Akafula[edit | edit source]
Anthu ambiri amakhulupilira kuti Akafuna ndi zidzukulu za anthu amaene ankakhala ku nkhalango za pakati pa Africa amene anasamutsidwa ndi kulowelerana ndi kusamuka kwa anthu okonda kulima a ku Sudan ndi a chi Bantu. Maganizo amenewa alib eumboni weniweni wa anthu ofufuza za mbiri ya kale, ndipo ofufuza za chilankhulo ndi kumene kunachokera anthu amakayikira zimenezi. [1][2][3]
Pali malo okhudza za mitengo komanso zoyenga uchi pakati pa akafula a ku Cameroon ndi ku Gabon ngakhale zilankhulo zawo zili zosiyana. Izi zimasonyeza kuti anthuwa anachokera kumodzi.
Matupi ndi chilengedwe cha Akafula a kummawa kumasiyana ndi anthu a mayiko ena. Iwowa ndi aafupi kuposa Akafula ena, kusonyeza kuti ndi akale kwambiri kuponsa Akafula onse. Iwowa chiyambi chawo chimafanana ndi a Hadzabel, amene amakhala kummawa kwa nkhalango ya pakati pa Africa amene anali aafupi kwambiri koma chifukwa choyandikana ndi kukwatirana ndi anthu aatali amene anayandikana nawo, anasintha kutalika kwawo. Akafula ena amene chilengedwe chawo chinayesedwa samasiyana ndi anthu oyandikana nawo amene si Akafula, kutanthauza kuti chilengedwe chawo chinasinthika pobelekerana ana ndi anthu amene sali akafula, kapenaso kuti ndo wosiyana ndi a Mbuti. Anthu ena a sayansi amakhulupilira kuti akafula enawa ndi amodzi ndi anthu a chi Bantu amene anayamba kupita ku nkhalango ya pakati pa Africa.
Anthu ofufuza za chilengedwe cha anthu amaganiza kuti Akafula amakhala aafupi chifukwa chosowa chakudya mu nkhalango, kusowa zofunikira zina ngati calcium mu nthaka, komanso kuti matupi awo amasintha mainga ndi malo amene amakhalawo ndi kubereka nsanga chifukwa chakuti amamwaliranso msanga.[4]
Akafula amakhalanso mu nkhalango mmene dzuwa silimalowa bwino bwino, zomwe zimapangitsa kuti akhale a mafupa ang'ono ang'ono. [5] [6]
Kuphedwa kwa Akafula[edit | edit source]
Pa nkhondo yachiwiri ya ku Congo, akafula ankasakidwa ngati zinyama ndipo ankadyedwa. Anthu amene ankachita nkhondoyi ankaawona ngati Akafulawo si anthu ndipo ena ankayesa kuti nyama ya akafula imapeleka mangolomera. Ogwira ntchito a ku United Nations amene amateteza ufulu wa anthu analengeza mu 2003 kuti anthu otsutsa boma anka
References[edit | edit source]
- ↑ R. Blench and M. Dendo. Genetics and linguistics in sub-Saharan Africa, Cambridge-Bergen, June 24, 2004.
- ↑ Klieman, Kairn A. The Pygmies Were Our Compass: Bantu and BaTwa in the History of West Central Africa, Early Times to c. 1900, Heinemann, 2003.
- ↑ Cavalli-Sforza, Luigi Luca, ed. African Pygmies. Orlando, Fla.: Academic Press, 1986
- ↑ [1]
- ↑ [2]
- ↑ O'Dea, JD. Possible contribution of low ultraviolet light under the rainforest canopy to the small stature of Pygmies and Negritos. Homo: Journal of Comparative Human Biology, Vol. 44, No.3, pp. 284-7, 1994
Link[edit | edit source]
- African Pygmies Culture, photos and sounds


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
14 Tsopano Samisoni anapita ku Timuna+ ndipo kumeneko anaona mkazi mwa ana aakazi a Afilisiti.
2 Kenako anapita kukauza bambo ndi mayi ake kuti: “Ine ndaona mkazi ku Timuna mwa ana aakazi a Afilisiti, choncho mukam’tenge kuti akhale mkazi wanga.”+
3 Koma bambo ndi mayi akewo anam’funsa kuti: “Kodi wasowa mkazi pakati pa ana aakazi a abale ako ndi anthu onse a mtundu wathu,+ kuti upite kukatenga mkazi kwa Afilisiti osadulidwa?”+ Koma Samisoni anauza atate akewo kuti: “Ingonditengerani mkazi ameneyu, chifukwa ndi amene ali woyenera kwa ine?”
4 Bambo ndi mayi a Samisoni sanadziwe kuti Yehova ndi amene anali kuchititsa zimenezi.+ Iwo sanadziwe kuti anali kufunafuna mpata woti amenyane ndi Afilisiti, chifukwa pa nthawiyi Afilisiti anali kulamulira Isiraeli.+
5 Pamenepo Samisoni anapita ku Timuna+ pamodzi ndi bambo ndi mayi ake. Atafika m’minda ya mpesa ya ku Timuna, anakumana ndi mkango wamphamvu umene unayamba kubangula utamuona.
6 Ndiyeno mzimu wa Yehova unayamba kugwira ntchito pa iye,+ moti anakhadzula mkangowo pakati ngati mmene munthu angakhadzulire kamwana ka mbuzi. Iye analibe chida chilichonse m’manja mwake. Zimene anachitazi sanauze bambo kapena mayi ake.
7 Iye anapita kwawo kwa mkazi uja ndipo analankhula naye. Kwa Samisoni, mkaziyu anali woyenerabe.+
8 Patapita nthawi, Samisoni anabwerera kwa mkaziyo kuti akam’tenge ndi kupita naye kwawo.+ Ali m’njira, anapatuka kuti aone mkango umene anapha uja. Atafika pamene anaphera mkango paja anapeza kuti m’thupi la mkango wakufa uja muli njuchi ndi uchi.+
9 Ndiyeno anatengako uchiwo m’manja n’kumadya akuyenda.+ Atapezananso ndi bambo ndi mayi ake, anawagawira uchiwo ndipo iwo anayamba kudya. Iye sanawauze kuti uchiwo wautenga m’thupi la mkango wakufa.
10 Bambo ake anapitiriza ulendo wopita kwawo kwa mkazi uja, ndipo Samisoni anakonza phwando kumeneko,+ popeza umu ndi mmene achinyamata anali kuchitira.
11 Ndiyeno anthu a kumeneko atamuona, nthawi yomweyo anatenga amuna 30 kuti azikhala ndi Samisoni monga anzake a mkwati.
12 Kenako Samisoni anawauza kuti: “Ndiloleni ndikuphereni mwambi.+ Ngati mundiuza tanthauzo lake, m’masiku 7+ a phwandoli, ndidzakupatsani malaya 30 amkati ndi zovala zina 30.+
13 Koma mukalephera kundiuza tanthauzo lake, inuyo mudzandipatsa malaya 30 amkati ndi zovala zina 30.” Atatero iwo anamuuza kuti: “Ipha mwambi wakowo kuti tiumve.”
14 Choncho iye anati:
“M’chinthu chodya zinzake+ munatuluka chakudya,
Ndipo m’chinthu champhamvu munatuluka zinthu zokoma.”+
Koma anzake a mkwatiwo analephera kumasulira mwambiwo kwa masiku atatu.
15 Ndiyeno pa tsiku lachinayi anayamba kuuza mkazi wa Samisoni kuti: “Umunyengerere mwamuna wako kuti atiuze tanthauzo la mwambiwu.+ Akapanda kutiuza, tikutentha ndi moto pamodzi ndi nyumba ya bambo ako.+ Kodi anthu inu mwatiitana kuti mutilande katundu wathu?”+
16 Pamenepo mkazi wa Samisoni anayamba kulira pamaso pa mwamuna wake,+ ndipo ankamuuza kuti: “Umandida, sundikonda ayi.+ Iwe waphera mwambi anthu a mtundu wanga,+ koma ine sunandiuze tanthauzo lake.” Atatero anamuuza kuti: “Ndikuuze chifukwa chiyani, pamene bambo kapena mayi anga sindinawauze?”+
17 Koma mkaziyo anapitiriza kulira pamaso pa Samisoni kwa masiku 7 a phwandolo. Pamapeto pake, pa tsiku la 7, Samisoni anauza mkaziyo tanthauzo lake chifukwa anamuumiriza.+ Kenako mkaziyo anaulula tanthauzo la mwambiwo kwa anthu a mtundu wake.+
18 Choncho pa tsiku la 7, Samisoni asanalowe m’chipinda cha mkaziyo,+ amuna a mumzindawo anamuuza kuti:
“Kodi chokoma kuposa uchi n’chiyani,
Ndipo champhamvu kuposa mkango n’chiyani?”+
Poyankha iye anawauza kuti:
“Mukanapanda kulima ndi ng’ombe yanga yaikazi,+
Simukanatha kumasulira mwambi wanga.”+
19 Pamenepo mzimu wa Yehova unayamba kugwira ntchito pa iye.+ Choncho anapita ku Asikeloni+ kumene anakapha amuna 30, ndipo anatenga zovala zawo n’kuzipereka kwa amene anamasulira mwambi aja.+ Koma mkwiyo wake unapitiriza kuyaka, ndipo anapita kunyumba ya bambo ake.
20 Koma mkazi wa Samisoni+ anakwatiwa ndi mwamuna amene anali kukhala ndi Samisoni,+ monga mnzake wa mkwati.
Patsani ena
Patsani ena
Oweruza 14
Baibulo la Dziko Latsopano la Malemba Opatulika
https://www.jw.org/finder?docid=1011452&Book=7&Chapter=14&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D14%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
N’chifukwa Chiyani Mumati Ndinu Mboni za Yehova?
Baibulo limati dzina la Mulungu ndi Yehova. (Ekisodo 6:3; Salimo 83:18) Mawu akuti mboni amatanthauza munthu amene amanena kapena kulengeza zinthu zimene akukhulupirira kuti ndi zoona.
Choncho, dzina lathu lakuti Mboni za Yehova limasonyeza kuti ndife gulu la Akhristu amene amalengeza mfundo zoona zokhudza Yehova, Mlengi wa zinthu zonse. (Chivumbulutso 4:11) Timachitira umboni kwa anthu ena m’njira ziwiri. Njira yoyamba ndi mmene timachitira zinthu pa moyo wathu, ndipo njira yachiwiri timawauza zimene taphunzira m’Baibulo.—Yesaya 43:10-12; 1 Petulo 2:12


text:
NKHANI YA PACHIKUTO | KODI NDI NDANI ANGATITHANDIZE TIKAKHALA PA MAVUTO?
Tonse Timafunika Kulimbikitsidwa
Kodi munayamba mwagwapo nthawi inayake muli mwana? N’kutheka kuti munavulala dzanja kapena bondo. Kodi mukukumbukira zimene mayi anu anachita pokuthandizani? Mwina anatsuka balalo n’kulimanga ndi kansalu. N’zosakayikitsa kuti munalira koma pasanapite nthawi munatonthola chifukwa mwina mayi anu anakukumbatirani ndiponso kukuuzani mawu olimbikitsa. N’zosachita kufunsa kuti pamene munali mwana simunkasowa anthu okulimbikitsani.
Koma munthu akakula mavuto ake amakhalanso aakulu ndipo zimavuta kuti apeze munthu amene angamulimbikitse. Mavuto amene akuluakulu amakumana nawo sangathetsedwe msanga ngati mmene zimakhalira ndi mavuto a ana. Tiyeni tione zitsanzo za mavuto ena amene timakumana nawo.
Kodi nthawi ina munachotsedwapo ntchito? Bambo wina dzina lake Julian ananena kuti atachotsedwa ntchito anasokonezeka maganizo kwambiri. Ankadzifunsa kuti, ‘Kodi ndikwanitsa bwanji kumasamalira banja langa? Ndakhala ndikugwira ntchito mwakhama kwa zaka zambiri pakampaniyi, ndiye n’chifukwa chiyani andichotsa ntchito ngati ndine wachabechabe?’
Mwinanso mukusowa mtengo wogwira chifukwa chakuti banja lanu linatha. Mayi wina dzina lake Raquel ananena kuti: “Mwamuna wanga anandithawa mwadzidzidzi ndipo panopa padutsa chaka ndi miyezi 6. Zinandipweteka kwambiri moti ngakhale m’thupi sindinkamva bwino. Ndinkachita mantha kuti zindiyambitsira mavuto ena.”
N’kutheka kuti mukudwala matenda enaake ndipo zikuoneka kuti simudzachira. Nthawi zina mungamve ngati mmene Yobu ankamvera. Iye anati: “Moyo ndaukana, sindikufuna kukhala ndi moyo mpaka kalekale.” (Yobu 7:16) Mwinanso mumamva ngati mmene bambo wina wazaka za m’ma 80 dzina lake Luis amamvera. Iye anati: “Nthawi zina ndimaona ngati ndikungodikira imfa.”
Kapena mukhoza kumafuna kulimbikitsidwa chifukwa wachibale kapena mnzanu anamwalira. Bambo wina dzina lake Robert ananena kuti: “Mwana wanga atamwalira pa ngozi yandege sindinakhulupirire. Kenako ndinayamba kumva ululu waukulu kwambiri wofanana ndi ululu umene Baibulo limauyerekezera ndi umene munthu angamve atalasidwa ndi lupanga lalitali.”—Luka 2:35.
Robert, Luis, Raquel ndi Julian atakumana ndi mavutowa analimbikitsidwa ndi Mulungu wamphamvuyonse, ndipo palibe wina amene akanawalimbikitsa bwino kuposa iyeyo. Kodi Mulunguyo amalimbikitsa bwanji anthu? Nanga kodi inuyo angakulimbikitseni?


text: 1 Ine Paulo, mtumwi wa Khristu Yesu mwa kufuna kwa Mulungu,+ malinga ndi lonjezo la moyo+ loperekedwa kwa ogwirizana ndi Khristu Yesu,+2 ndikulembera iwe Timoteyo mwana wanga wokondedwa:+Kukoma mtima kwakukulu, chifundo, ndi mtendere zochokera kwa Mulungu Atate ndi kwa Khristu Yesu Ambuye wathu+ zikhale nawe.3 Ndikuyamika Mulungu, amene ndikumuchitira utumiki wopatulika+ monga mmene makolo anga+ anachitira, ndipo ndikuuchita ndi chikumbumtima choyera.+ Ndikumuyamika chifukwa chakuti sindiiwala za iwe m’mapembedzero anga,+ usana ndi usiku,4 ndipo ndikakumbukira misozi yako ndimalakalaka kukuona+ kuti ndidzasangalale kwambiri.5 Pakuti ndikukumbukira chikhulupiriro+ chopanda chinyengo+ chimene uli nacho, chimene chinayamba kukhazikika mwa agogo ako aakazi a Loisi, ndi mayi ako a Yunike, ndipo ndikukhulupirira kuti chilinso mwa iwe.6 Pa chifukwa chimenechi, ndikukukumbutsa kuti mphatso+ ya Mulungu imene ili mwa iwe, yomwe unailandira pamene ndinaika manja anga pa iwe,+ uikolezere ngati moto.+7 Pakuti Mulungu sanatipatse mzimu wamantha,+ koma wamphamvu,+ wachikondi, ndi woti tiziganiza bwino.+8 Chotero, usachite manyazi ndi ntchito yochitira umboni za Ambuye wathu,+ kapena za ineyo amene ndine mkaidi chifukwa cha iye.+ Khala wokonzeka kumva zowawa+ mu mphamvu ya Mulungu+ chifukwa cha uthenga wabwino.9 Iye anatipulumutsa+ ndi kutiitana kuti tikhale oyera,+ osati chifukwa cha ntchito zathu,+ koma mwa chifuniro chake ndi kukoma mtima kwake kwakukulu. Iye anatikomera mtima m’njira imeneyi kalekalelo mwa Khristu Yesu.+10 Koma tsopano izi zatsimikizirika bwino chifukwa cha kuonekera+ kwa Mpulumutsi wathu Khristu Yesu, amene wathetsa mphamvu imfa.+ Kudzera mu uthenga wabwino,+ iye watidziwitsa bwinobwino+ mmene tingapezere moyo+ wosawonongeka.+11 Uthenga wabwino umenewu ndi umene anandiikira kuti ndikhale mlaliki, mtumwi ndi mphunzitsi.+12 N’chifukwa chake ndikuvutika chonchi,+ koma sindikuchita manyazi.+ Pakuti ndikudziwa amene ndikumukhulupirira, ndipo ndikukhulupirira kuti adzasunga+ chimene ndachiika m’manja mwake kufikira tsikulo.+13 Gwiritsitsabe chitsanzo cha mawu olondola+ amene unawamva kwa ine, komanso chikhulupiriro ndi chikondi zomwe zili mwa Khristu Yesu.+14 Chuma chapadera+ chimene anachiika m’manja mwakochi, uchisunge mothandizidwa ndi mzimu woyera umene uli mwa ife.+15 Iwe ukudziwa kuti anthu onse m’chigawo cha Asia+ andisiya.+ Ena mwa iwo ndi Fugelo ndi Heremogene.16 Ambuye achitire chifundo banja la Onesiforo,+ chifukwa iye anali kubwera kawirikawiri kudzandilimbikitsa,+ ndipo sanachite manyazi ndi maunyolo anga.+17 M’malomwake, pamene anali ku Roma, anandifunafuna mwakhama mpaka anandipeza.+18 Ambuye amulole kukapeza chifundo+ chochokera kwa Yehova m’tsikulo.+ Za utumiki wonse umene anachita ku Efeso, iwe ukuzidziwa bwino.


text:
ZIMENE ACHINYAMATA AMADZIFUNSA
N’chifukwa Chiyani Ndimadzivulaza?
Kodi kudzivulaza kumene tikukambirana m’nkhaniyi n’kutani?
Kudzivulaza kumene tikukambirana m’nkhaniyi ndi khalidwe lokonda kudzicheka mwadala. Kuwonjezera pa kudzicheka, anthu ena amadziwotcha kapenanso kudzimenya. Ngakhale kuti nkhaniyi ikufotokoza kwambiri za kudzicheka, mfundo zake n’zothandizanso kwa anthu amene amakonda kudzivulaza mwadala m’njira zina.
Mukudziwa zotani pa nkhaniyi: Kodi mfundo zotsatirazi n’zoona kapena zonama?
Atsikana okha ndi amene amadzivulaza.
Khalidwe lodzicheka ndi lotsutsana ndi lamulo la m’Baibulo la pa Levitiko 19:28, limene limati: “Musamadzicheke.”
Mayankho olondola:
Zonama. Ngakhale kuti zikuoneka kuti anthu ambiri amene ali ndi vutoli ndi atsikana, anyamata ena nawonso amadzicheka kapena kudzivulaza m’njira zina.
Zonama. Lemba la Levitiko 19:28 likunena za zimene zinkachitika pa mwambo wakale wa anthu olambira milungu yonyenga, osati khalidwe lokonda kudzivulaza limene tikukambirana m’nkhaniyi. Komabe, n’zomveka kuganiza kuti Mlengi wathu safuna kuti tidzidzivulaza mwadala.—1 Akorinto 6:12; 2 Akorinto 7:1; 1 Yohane 4:8.
N’chifukwa chiyani anthu ena amachita zimenezi?
Mukudziwa zotani pa nkhaniyi: Kodi ndi mfundo iti imene mukuganiza kuti ndi yolondola kwambiri?
Anthu amadzicheka chifukwa . . .
chovutika maganizo.
amakhala akufuna kudzipha.
Yankho lolondola: A. Anthu ambiri amene amadzivulaza sikuti amafuna kudzipha. Iwo amangodzivulaza pofuna kuti amveko bwino chifukwa chovutika maganizo.
Taonani zimene achinyamata ena omwe ali ndi vuto lodzicheka ananena.
Celia: “Ndikadzicheka, ndimamvako bwino.”
Tamara: “Zimandithandiza ndithu. Ululu umene ndimamva ndikadzicheka ndi wabwino poyerekeza ndi umene ndimamva ndikamavutika maganizo.”
Carrie: “Nkhawa zimandisowetsa mtendere. Ululu umene ndimamva ndikadzicheka umandithandiza kuti ndiiwaleko mavuto.”
Jerrine: “Nthawi iliyonse ndikadzicheka, ndimamva bwino kwambiri chifukwa ndimaiwaliratu mavuto anga onse.”
Ngati muli ndi vutoli, kodi mungatani kuti musiye?
Kupemphera kwa Yehova Mulungu kungakuthandizeni kwambiri kuti muthane ndi vutoli. Baibulo limati: “[Mumutulire] nkhawa yanu yonse pakuti Iye asamalira inu.”—1 Petulo 5:7, Buku Lopatulika Ndilo Mau a Mulungu.
Yesani izi: Yambani ndi mapemphero afupiafupi. Mwina mungapemphere mwachidule kwa Yehova kuti, “Chonde, ndithandizeni.” M’kupita kwa nthawi, mudzayamba kulankhula zambiri m’pemphero lochokera pansi pa mtima lopita kwa “Mulungu amene amatitonthoza m’njira iliyonse.”—2 Akorinto 1:3, 4.
Koma pemphero sikuti langokhala chinthu chimene chingakuthandizeni kuti mumveko bwino kwa nthawi yochepa. Pemphero ndi njira yodalirika imene mungalankhulire ndi Atate wanu wakumwamba, yemwe akukulonjezani kuti: “Ndithu ndikuthandiza. Ndikugwira mwamphamvu ndi dzanja langa lamanja lachilungamo.”—Yesaya 41:10.
Anthu ambiri amene anali ndi vuto lodzicheka anathandizidwanso atalankhula ndi makolo awo kapena munthu wamkulu amene iwowo amamukhulupirira. Taonani zimene atsikana atatu ananena atadziwitsa vuto lawoli makolo awo kapena anthu ena achikulire.
Mafunso ofunika kuwaganizira
Mukakhala wokonzeka kuuza ena za vuto lanu kuti akuthandizeni, kodi mungauze ndani?
Kodi mungamuuze zotani Yehova Mulungu pa vuto lanulo?
Kodi mungatchule zinthu ziwiri (kupatulapo kudzivulaza) zomwe mungachite kuti mumveko bwino mukakhala ndi nkhawa kapena mukamavutika maganizo kwambiri?


text:
Zimene Mungachite Ngati Banja Latha
“Banja langa litatha ndinasokonezeka maganizo kwambiri. Poyamba zinthu zinkayenda bwinobwino koma kenako zinangosintha kamodzin’kamodzi.”
—ANATERO MARK, * patatha chaka chimodzi banja lake litatha.
“Mwamuna wanga ankachita chibwenzi ndi mtsikana wa msinkhu wa mwana wathu. Banja lathu litatha ndinkaona kuti ndapulumuka ku nkhanza zake komabe ndinkaonanso kuti wandichititsa manyazi ndipo ndinkadziona kuti ndine munthu wosafunika.”
—ANATERO EMMELINE, patatha zaka 17 banja lake litatha.
Anthu ena amathetsa banja lawo poganiza kuti zinthu ziyamba kuyenda bwino pa moyo wawo akasiyana, pamene ena amafunitsitsa banja lawo litapitirira koma mwamuna kapena mkazi wawo amakhala asakufuna kuti banjalo lipitirire. Komabe anthu ambiri amene amathetsa banja amaona kuti zinthu siziyendabe bwino ngati mmene amaganizira. Ndipo ngati banja lanu latha posachedwapa, n’kutheka kuti mungakumane ndi mavuto osiyanasiyana amene simunakumanepo nawo. Choncho mungachite bwino kuwerenga nkhaniyi kuti mudziwe mfundo za m’Baibulo zomwe zingakuthandizeni kupirira mavuto amene mungakumane nawo chifukwa chakuti banja lanu latha.
VUTO LOYAMBA: KUGANIZIRA KWAMBIRI ZA MAVUTO AMENE MUKUKUMANA NAWO
Nthawi zambiri mukhoza kumavutika ndi nkhawa imene imabwera chifukwa cha mavuto a zachuma, kulera ana komanso kusowa wocheza naye, ndipo nthawi zina mavuto amenewa samatha msanga. Dokotala wina, dzina lake Judith Wallerstein, anaona kuti ngakhale patapita zaka zambiri banja litatha, anthu ena amaonabe kuti mnzawoyo anawapusitsa. Amaonanso kuti “moyo ndi wosapanganika moti zinthu sizingawayendere ngakhale atayesetsa kuchita zabwino.”
ZIMENE MUNGACHITE
Nthawi zina ndi bwino kulira chifukwa cha zimene zasokonekera. N’kutheka kuti mwamusowa mwamuna kapena mkazi wanu chifukwa mumamukondabe. Ngakhale zitakhala kuti banja lanu linali ndi mavuto mukhoza kulira chifukwa choti chisangalalo chimene munkaganizira kuti mudzakhala nacho m’banja sichinatheke. (Miyambo 5:18) Musamachite manyazi kupeza “nthawi yolira.”—Mlaliki 3:1, 4.
Musamadzipatule. N’zoona kuti nthawi zina mungafunike kukhala panokha kuti mulire, komabe si bwino kudzipatula nthawi yaitali. (Miyambo 18:1) Musamakonde kulankhula mawu onyoza mwamuna kapena mkazi wanu mukakhala ndi anzanu, ngakhale zomwe mukunenazo zitakhala zoona, chifukwa zimenezi zikhoza kupangitsa kuti anthu ena azikupewani. Ngati mukufuna kusankha zochita pa nkhani yaikulu, ndi bwino kupeza munthu wina amene mumamudalira kuti akuthandizeni.
Muzisamalira thanzi lanu. Nkhawa imene munthu amakhala nayo banja lake likatha, nthawi zambiri imayambitsa matenda ngati kupweteka kwa mutu komanso kuthamanga kwa magazi. Choncho, muzidya zakudya zopatsa thanzi, muzichita masewera olimbitsa thupi komanso muzigona mokwanira.—Aefeso 5:29.
Chotsani zinthu zimene zingamakukumbutseni za mwamuna kapena mkazi wanu komanso zimene simudzazigwiritsanso ntchito. Koma sungani mapepala ofunika. Ngati zinthu zina monga zithunzi za ukwati wanu zikukukumbutsani za mwamuna kapena mkazi wanu, zichotseni koma musazitaye kuti ana anu adzazione m’tsogolo.
Muzipewa kumangoganizira zimene zinakuchitikiranizo. Mwachitsanzo, Olga amene anathetsa banja lake mwamuna wake atachita chigololo ananena kuti: “Nthawi zonse ndinkadzifunsa kuti ‘Kodi mkaziyo ali ndi chiyani chomwe ine ndilibe?’” Koma kenako Olga anazindikira kuti kumangoganizira zimene zinamuchitikira kukhoza kumupangitsa kuti akhale wosweka mtima.—Miyambo 18:14.
Anthu ena amaona kuti kulemba mmene akumvera kumawathandiza kuti aziganiza bwino. Amachita zimenezi polemba maganizo olakwika amene anali nawo, kenako n’kulemba maganizo oyenera. (Aefeso 4:23) Taonani zitsanzo izi:
Maganizo olakwika: Ineyo ndi amene ndinapangitsa kuti mwamuna kapena mkazi wanga azichita zibwenzi.
Maganizo oyenera: Ndi zoona kuti ndinkalakwitsa zinthu zina, komabe chimenechi si chifukwa chokwanira choti mwamuna kapena mkazi wanga azichita zibwenzi.
Maganizo olakwika: Ndinakwatirana ndi munthu wolakwika moti ndinangowononga nthawi yanga.
Maganizo oyenera: Ndikhoza kukhala wosangalala ndikamaganizira kwambiri zam’tsogolo m’malo momangodandaula za zinthu zoti zinachitika kale.
Muzingonyalanyaza zinthu zokhumudwitsa zimene anthu ena angakuuzeni. Anzanu kapena achibale anu anganene zinthu zokukhumudwitsani kapena zosayenera, monga zakuti: ‘Amene uja sankakukhalanso ndikale’ kapena ‘Mulungu amadana ndi zoti anthu azithetsa banja.’ * N’chifukwa chake Baibulo limatichenjeza kuti: “Usamaganizire kwambiri mawu onse amene anthu amalankhula.” (Mlaliki 7:21) Martina, yemwe banja lake linatha zaka ziwiri zapitazo, ananena kuti: “M’malo moganizira kwambiri mawu okhumudwitsa, yesetsani kuona nkhaniyo mmene Mulungu akuionera. Maganizo ake ndi apamwamba kuposa maganizo athu.”—Yesaya 55:8, 9.
Muzipemphera kwa Mulungu chifukwa amalimbikitsa anthu amene amamulambira kuti ‘azimutulira nkhawa zawo zonse,’ makamaka akamakumana ndi mavuto osiyanasiyana.—1 Petulo 5:7.
TAYESANI IZI: Lembani mavesi a m’Baibulo amene mukuona kuti amakulimbikitsani ndipo muwaike pamalo osiyanasiyana pomwe mukhoza kumawaona mosavuta. Kuwonjezera pa mavesi amene alembedwa m’mwambamu, anthu ambiri amene mabanja awo anatha apindula kwambiri ndi mavesi otsatirawa: Salimo 27:10; 34:18; Yesaya 41:10; komanso Aroma 8:38, 39.
VUTO LACHIWIRI: MUMAFUNIKABE KUMALANKHULANA PA ZINTHU ZINA
Juliana, yemwe anakhala m’banja kwa zaka 11, ananena kuti: “Ndinam’chonderera mwamuna wanga kuti asachoke. Koma atachoka ndinamukwiyira kwambiri komanso ndinakwiyira mkazi watsopano amene anakwatirayo.” Anthu ambiri amene banja lawo latha amakwiyira kwambiri mwamuna kapena mkazi amene anali naye pa banja ndipo amakhalabe okwiya kwa zaka zambiri. Komabe nthawi zina amakakamizika kulankhula naye, makamaka ngati ali ndi ana.
ZIMENE MUNGACHITE
Muzilankhulanabe mwaulemu. Muzingokambirana nkhani zofunika kwambiri ndipo musamafotokoze zinthu mozungulira. Anthu ambiri aona kuti kuchita zimenezi kumathandiza kuti akhalebe pa mtendere ndi mwamuna kapena mkazi wawo wakale.—Aroma 12:18.
Muzipewa kulankhula zinthu zopsetsa mtima. Mnzanuyo akamakuimbani mlandu, mungachite bwino kutsatira malangizo a m’Baibulo akuti: “Aliyense wosalankhulapo mawu ake ndi wodziwa zinthu.” (Miyambo 17:27) Ngati mukuona kuti mukulephera kusintha nkhaniyo kuti musapsetsane mtima, mukhoza kunena kuti: “Ndikaganize kaye zomwe mwanenazo. Ndikuyankhani tsiku lina.”
Mukhale ndi mapepala anuanu a zakuchipatala, a ndalama komanso makalata a katundu amene muli naye.
TAYESANI IZI: Ulendo wina mukamadzalankhulana ndi mwamuna kapena mkazi wanu wakale, mudzakhale tcheru kuona ngati mmodzi wa inu wayamba kudziikira kumbuyo kapena kuumirira mfundo zake. Ngati mukuona kuti zimenezi zikuchitika, muuzeni kuti mudzakambirane nkhaniyo nthawi ina. Kapena mungagwirizane zomalizitsa nkhaniyo pa imelo, kalata kapena uthenga wa pafoni.—Miyambo 17:14.
VUTO LACHITATU: KUTHANDIZA ANA ANU KUTI AZOLOWERE MOYO WATSOPANO
Maria anafotokoza zimene zinachitika banja lake litangotha. Iye ananena kuti: “Mwana wanga wamng’ono ankangolira nthawi zonse ndipo anayambiranso kukodza pogona. Mwana wanga wamkulu ankayesetsa kubisa kuti ndisadziwe mmene akumvera koma ndinkaona kuti nayenso anakhudzidwa kwambiri.” N’zomvetsa chisoni kuti banja likangotha kumene makolo ambiri amaona kuti alibe nthawi komanso mphamvu zothandizira ana awo, koma nthawi imeneyi ndi imene amafunika thandizo lawo kwambiri.
ZIMENE MUNGACHITE
Muzilimbikitsa ana anu kuti azikuuzani zakukhosi kwawo, ngakhale kuti nthawi zina zimenezi zingachititse kuti alankhule “zopanda pake.”—Yobu 6:2, 3.
Musamasenzetse ana udindo woti si wawo. N’zoona kuti mungafunike munthu womuuza nkhawa zanu ndipo mwina mwana wanu angamafune kukuthandizani, koma sibwino kupempha mwana kuti akuthandizeni pa mavuto akuluakulu osagwirizana ndi msinkhu wake. (1 Akorinto 13:11) Musamauze mwana wanu zachinsinsi ndipo musamamugwiritse ntchito ngati mkhalapakati kapena wotumiza mauthenga pakati pa inuyo ndi mwamuna kapena mkazi wanu wakale.
Yesetsani kusasintha zinthu zambiri pa moyo wa mwana wanu. Ndi bwino kusasintha malo okhala komanso kupitiriza kuchita zinthu mmene munkachitira kale. Komabe chinthu chofunika kwambiri ndi kupitiriza kuchitira limodzi zinthu zauzimu, monga kuwerenga Baibulo komanso kulimbitsa ubwenzi wanu ndi Mulungu.—Deuteronomo 6:6-9.
TAYESANI IZI: Pezani nthawi mlungu womwe uno yowatsimikizira ana anu kuti mumawakonda komanso kuti iwowo sanachititse kuti banja lanu lithe. Ayankheni mafunso amene ali nawo koma musaimbe mlandu mwamuna kapena mkazi wanu wakale.
Mukhoza kumakhala bwinobwino ngakhale banja lanu litatha. Melissa yemwe anakhala m’banja zaka 16, ananena kuti: “Banja langa litatha ndinadandaula kwambiri chifukwa sindinkafuna kuti zimenezi zidzandichitikire. Koma nditangovomereza kuti n’zosatheka kusintha zinthu zimene zinachitika kale, ndinasiya kukhala wokhumudwa.”
^ ndime 2 Tasintha maina ena m’nkhaniyi.
^ ndime 18 Mulungu amadana ndi zothetsa banja mwachinyengo kapena popanda zifukwa zomveka. Ngati wina wachita chigololo, Mulungu amapereka mwayi kwa wosalakwayo wothetsa banjalo ngati akufuna. (Malaki 2:16; Mateyu 19:9) Onani nkhani yakuti “Lingaliro la Baibulo—Kodi Nkusudzula kwa Mtundu Wotani Kumene Mulungu Amada?” m’Galamukani! ya February 8, 1994, yofalitsidwa ndi Mboni za Yehova.
DZIFUNSENI KUTI:
Kodi ndinalirapo chifukwa chakuti banja langa linatha?
Kodi ndingatani kuti ndisapitirize kukwiyira mwamuna kapena mkazi wanga wakale?


text:
Kuwala ndalama ndege mwakuchita Soko pa 1960 ali. Pamene wotsika ndi zosavuta ntchito ndi kukhala, ndege anali anaona kuti kwambiri zothandiza, ndi kupanga anasiya pambuyo pa 50 ndege. Zingapo Kraguj a (kumeza) apanga njira zawo m'kaundula boma zisakuyenda.
Kukongola pafupifupi cockpit, chitsanzo ndi mbadwa FSX mofulumira Atatu repaints: Yugoslavia Air ForceYugoslav Air Force, Civil "Flying Amabereka AVG Warbird" chiwembu US Civil Register, Chikolowesha onyamula Mphamvu, Mzinda mawonekedwe Yugo Mphamvu, USAAF Warbird "chiwembu, US Civil Register.
Author Tim Piglet Conrad - Piglet a achilendo ndege


text:
MUTU 14
Zimene Mungachite Kuti Banja Lanu Lizisangalala
Kodi mwamuna wabwino ayenera kuchita chiyani?
Kodi mkazi angakwaniritse bwanji udindo wake m’banja?
Kodi munthu angatani kuti akhale kholo labwino?
Kodi ana angathandize bwanji kuti banja lonse lizisangalala?
1. Kodi n’chiyani chingathandize kuti banja likhale losangalala?
YEHOVA MULUNGU amafuna kuti mukhale ndi banja losangalala. Kudzera m’Mawu ake, Baibulo, iye amapereka malangizo kwa aliyense m’banja ndipo amafotokoza zimene aliyense ayenera kuchita. Onse m’banja akamakwaniritsa udindo wawo mogwirizana ndi malangizo a Mulungu, zinthu zimayenda bwino. Yesu anati: “Odala ndi amene akumva mawu a Mulungu ndi kuwasunga!”—Luka 11:28.
2. Kodi timafunikira kuzindikira chiyani kuti tikhale ndi banja losangalala?
2 Kuti banja likhale losangalala, pamafunika kuzindikira kuti amene analiyambitsa ndi Yehova, yemwe Yesu anamutchula kuti “Atate wathu.” (Mateyu 6:9) Banja lililonse padziko lapansi pano linakhalapo chifukwa cha Atate wathu wakumwamba, choncho iye amadziwa bwino zimene zingapangitse kuti mabanja azikhala mosangalala. (Aefeso 3:14, 15) Ndiyeno, kodi Mawu a Mulungu amanena kuti aliyense ayenera kuchita chiyani m’banja?
MULUNGU NDI AMENE ANAYAMBITSA BANJA
3. Kodi Baibulo limafotokoza chiyani za chiyambi cha banja, ndipo tikudziwa bwanji kuti zimenezi ndi zoona?
3 Yehova analenga anthu oyambirira, Adamu ndi Hava ndipo anawakwatitsa kukhala banja. Iye anawaika padziko lapansi, m’munda wa Edeni n’kuwauza kuti abereke ana. Yehova anati: “Muberekane, muchuluke, mudzaze dziko lapansi, ndipo muliyang’anire.” (Genesis 1:26-28; 2:18, 21-24) Nkhaniyi si nthano chabe chifukwa Yesu anasonyeza kuti zimene zinalembedwa m’buku la Genesis zokhudza chiyambi cha banja n’zoona. (Mateyu 19:4, 5) Panopo tikukumana ndi mavuto ambiri ndipo moyo sulinso mmene Mulungu anafunira, komabe tiyeni tione zimene zingathandize kuti banja likhale losangalala.
4. (a) Kodi aliyense m’banja angathandize bwanji kuti banja likhale losangalala? (b) Kodi kuphunzira za Yesu n’kofunika bwanji kuti banja likhale losangalala?
4 Aliyense m’banja akamatsanzira Mulungu posonyeza chikondi, angathandize kuti banja likhale losangalala. (Aefeso 5:1, 2) Koma kodi tingatsanzire bwanji Mulungu amene sitingathe kumuona? Tingadziwe mmene Yehova amachitira zinthu chifukwa anatumiza Mwana wake padziko lapansi. (Yohane 1:14, 18) Pamene anali padziko lapansi, Yesu Khristu ankatsanzira kwambiri Atate wake wakumwamba moti kuona ndi kumvetsera zimene Yesu ankalankhula kunali ngati kukhala ndi Yehova n’kumamvetsera akulankhula. (Yohane 14:9) Choncho, kuphunzira za chikondi chimene Yesu anasonyeza ndi kutsatira chitsanzo chake kungathandize kuti tikhale ndi banja losangalala.
CHITSANZO CHABWINO KWA AMUNA OKWATIRA
5, 6. (a) Kodi mmene Yesu amachitira posamalira mpingo zikupereka bwanji chitsanzo kwa amuna okwatira? (b) Kodi tiyenera kuchita chiyani kuti Mulungu azitikhululukira machimo athu?
5 Baibulo limapereka malangizo osonyeza kuti amuna ayenera kusamalira akazi awo ngati mmene Yesu ankachitira ndi ophunzira ake. Mwachitsanzo limati: “Amuna inu, pitirizani kukonda akazi anu monga mmene Khristu anakondera mpingo n’kudzipereka yekha chifukwa cha mpingowo . . . Mwa njira imeneyi amuna akonde akazi awo monga matupi awo. Amene amakonda mkazi wake amadzikonda yekha, pakuti palibe munthu anadapo thupi lake, koma amalidyetsa ndi kulikonda, mmenenso Khristu amachitira ndi mpingo.”—Aefeso 5:23, 25-29.
6 Mmene Yesu ankakondera ophunzira ake ndi chitsanzo chabwino kwambiri kwa amuna okwatira. Yesu “anawakonda mpaka pa mapeto” ndipo anapereka moyo wake chifukwa cha ophunzirawo ngakhale kuti anali opanda ungwiro. (Yohane 13:1; 15:13) Choncho, amuna akulimbikitsidwa kuti: “Musaleke kukonda akazi anu ndipo musamawapsere mtima kwambiri.” (Akolose 3:19) Kodi n’chiyani chingathandize mwamuna kutsatira malangizo amenewa makamaka ngati mkazi wake nthawi zina amachita zinthu mosaganizira bwino? Mwamunayo ayenera kukumbukira kuti nayenso nthawi zina amalakwitsa zinthu ndipo amafunika kuchita zinazake kuti Mulungu amukhululukire. Kodi amafunika kuchita chiyani? Amafunika kukhululukira amene amulakwira ndipo anthu amenewo akuphatikizapo mkazi wake. Ndipo mkazi wake nayenso ayenera kuchita chimodzimodzi. (Werengani Mateyu 6:12, 14, 15.) Kodi mwaona chifukwa chake anthu ambiri amanena kuti banja ndi mgwirizano wa anthu awiri amene amakonda kukhululukirana?
7. Kodi Yesu nthawi zonse ankakumbukira chiyani za ophunzira ake, ndipo zimenezi zikupereka chitsanzo chotani kwa amuna okwatira?
7 Amuna okwatira ayeneranso kudziwa kuti Yesu nthawi zonse ankaganizira ophunzira ake. Iye ankawadziwa bwino mmene alili komanso zimene sakanakwanitsa kuchita. Mwachitsanzo, nthawi ina ophunzirawo atatopa iye anawauza kuti: “Bwerani kuno, tipite kwatokha kopanda anthu kuti mupumule pang’ono.” (Maliko 6:30-32) Akazinso amafunikira kuwaganizira mwachikondi. Baibulo limafotokoza kuti akazi ali ngati “chiwiya chosalimba” ndipo amuna akulamulidwa kuwapatsa “ulemu.” Chifukwa chiyani ayenera kuwapatsa ulemu? Chifukwa nawonso adzalandira moyo ‘umene Mulungu adzapereke chifukwa cha kukoma mtima kwake kwakukulu.’ (1 Petulo 3:7) Amuna ayenera kukumbukira kuti ndi kukhulupirika, osati kukhala mwamuna kapena mkazi, komwe kumachititsa munthu kukhala wamtengo wapatali kwa Mulungu.—Salimo 101:6.
8. (a) N’chifukwa chiyani tinganene kuti “amene amakonda mkazi wake amadzikonda yekha”? (b) Kodi anthu amene ali pa banja angasonyeze bwanji kuti ndi “thupi limodzi”?
8 Baibulo limanena kuti mwamuna amene “amakonda mkazi wake amadzikonda yekha.” Izi zili choncho chifukwa Yesu ananena kuti mwamuna ndi mkazi akakwatirana sakhalanso awiri koma “thupi limodzi.” (Mateyu 19:6) Choncho, iwo ayenera kugonana ndi mwamuna kapena mkazi wawo yekha osati wina aliyense. (Miyambo 5:15-21; Aheberi 13:4) Angachite zimenezi ngati amaganizira zosowa za mnzawo osati zawo zokha. (1 Akorinto 7:3-5) Amuna azikumbukira malangizo ofunika akuti: “Palibe munthu anadapo thupi lake, koma amalidyetsa ndi kulikonda.” Amuna ayenera kukonda akazi awo mmene amadzikondera okha pokumbukira kuti adzafunsidwa ndi Yesu Khristu amene ndi mutu wawo.—Aefeso 5:29; 1 Akorinto 11:3.
9. Kodi pa Afilipi 1:8 patchulidwa khalidwe liti la Yesu, nanga n’chifukwa chiyani amuna ayenera kusonyeza khalidwe limeneli kwa akazi awo?
9 Mtumwi Paulo ananenapo za “chikondi chachikulu ngati chimene Khristu Yesu ali nacho.” (Afilipi 1:8) Anthu ankalimbikitsidwa poona mmene Yesu ankawakondera, makamaka akazi amene anakhala ophunzira ake. (Yohane 20:1, 11-13, 16) Akazi okwatiwa amafunanso kuti amuna awo aziwakonda.
CHITSANZO CHABWINO KWA AKAZI OKWATIWA
10. Kodi Yesu anapereka chitsanzo chotani kwa akazi okwatiwa?
10 Banja lili ngati kampani. Kuti liziyenda bwino pamafunikira mutu. Ngakhalenso Yesu ali ndi Mutu umene amaugonjera. ‘Mutu wa Khristu ndi Mulungu’ monganso mmene zilili kuti “mutu wa mkazi ndi mwamuna.” (1 Akorinto 11:3) Zimene Yesu amachita pogonjera Mulungu monga Mutu wake, n’chitsanzo chabwino kwambiri chifukwa tonsefe tili ndi wina amene tiyenera kumugonjera.
11. Kodi mkazi ayenera kusonyeza khalidwe lotani kwa mwamuna wake, ndipo ubwino wake ndi wotani?
11 Popeza kuti nawonso amuna ndi opanda ungwiro, nthawi zina amalakwitsa zinthu ndipo amalephera kukhala mitu yabwino ya mabanja awo. Ndiye zikakhala choncho, kodi mkazi azichita chiyani? Iye sayenera kunyoza zimene mwamuna wake akuchita kapena kulanda udindo wa mwamuna wake. Mkazi ayenera kukumbukira kuti Mulungu amaona kuti akazi amene ali ndi mzimu wofatsa ndi amtengo wapatali. (1 Petulo 3:4) Akazi akamasonyeza khalidwe limeneli, savutika kukhala ogonjera ngakhale pamene zinthu sizili bwino. Ndipotu Baibulo limanena kuti: “Mkazi azilemekeza kwambiri mwamuna wake.” (Aefeso 5:33) Nanga bwanji ngati mwamunayo saona Khristu ngati Mutu wake? Baibulo limalimbikitsabe akazi kuti: “Muzigonjera amuna anu kuti ngati ali osamvera mawu akopeke, osati ndi mawu, koma ndi khalidwe lanu, poona okha ndi maso awo khalidwe lanu loyera ndi ulemu wanu waukulu.”—1 Petulo 3:1, 2.
12. N’chifukwa chiyani si kulakwa ngati mkazi atafotokoza maganizo ake mwaulemu?
12 Kaya mwamuna wake ndi wokhulupirira kapena ayi, si kuti mkazi akafotokoza maganizo osiyana ndi amwamuna wakeyo pa nkhani inayake ndiye kuti alibe ulemu. Maganizo akewo akhoza kukhala olondola ndipo mwina banja lonse lingapindule ngati litatsatira zimene akunenazo. Mwachitsanzo, nthawi ina Abulahamu sanagwirizane ndi maganizo a mkazi wake, Sara, okhudza njira inayake yothetsera vuto lomwe linali m’banja lawo. Koma Mulungu anamuuza kuti: “Mvera mawu ake.” (Werengani Genesis 21:9-12.) Komabe ngati zimene mwamuna wake wasankha sizikusemphana ndi malamulo a Mulungu, mkazi ayenera kugonjera.—Machitidwe 5:29; Aefeso 5:24.
13. (a) Kodi lemba la Tito 2:4, 5 limalimbikitsa akazi okwatiwa kuchita chiyani? (b) Kodi Baibulo limati chiyani pa nkhani ya kusiyana ndiponso kuthetsa banja?
13 Pali zambiri zimene mkazi angachite kuti akwaniritse udindo wake wosamalira banja. Mwachitsanzo, Baibulo limanena kuti akazi okwatiwa ayenera “kukonda amuna awo, kukonda ana awo, kukhala oganiza bwino, oyera, ogwira ntchito zapakhomo, abwino ndi ogonjera amuna awo.” (Tito 2:4, 5) Mkazi amene amasonyeza makhalidwe amenewa kwa mwamuna wake komanso ana ake, amakondedwa komanso kulemekezedwa ndi banja lake. (Werengani Miyambo 31:10, 28.) Popeza kuti banja ndi mgwirizano wa anthu awiri opanda ungwiro, nthawi zina pangakhale mavuto akuluakulu amene angapangitse kuti mwamuna ndi mkazi asiyane kwa kanthawi kapena kuti banja lithe. Baibulo limalola kuti mwamuna ndi mkazi asiyane pakakhala mavuto ena. Komabe ngakhale zili choncho, imeneyi si nkhani yaing’ono chifukwa Baibulo limanena kuti: “Mkazi asasiye mwamuna wake, . . . mwamunanso asasiye mkazi wake.” (1 Akorinto 7:10, 11) Malemba amalola kuti banja lingathe pokhapokha ngati mwamuna kapena mkazi wachita chigololo.—Mateyu 19:9.
CHITSANZO CHABWINO KWA MAKOLO
14. Kodi Yesu ankachita bwanji zinthu ndi ana, nanga ana amafuna makolo awo azichita chiyani?
14 Mmene Yesu ankachitira zinthu ndi ana ndi chitsanzo chabwino kwambiri kwa makolo. Pamene ena ankafuna kuletsa ana kuti asayandikire Yesu, iye anati: “Alekeni anawo abwere kwa ine, musawaletse ayi.” Baibulo limanena kuti kenako iye “anatenga anawo m’manja mwake ndi kuyamba kuwadalitsa.” (Maliko 10:13-16) Popeza kuti Yesu anapeza nthawi yocheza ndi ana, kodi inunso simungachite chimodzimodzi ndi ana anu? Ana amafunika nthawi yambiri yocheza nawo. Muyenera kukhala ndi nthawi yokwanira yowaphunzitsa chifukwa zimenezi ndi zomwe Yehova amafuna kuti makolo azichita.—Werengani Deuteronomo 6:4-9.
15. Kodi makolo angatani kuti ateteze ana awo?
15 Pamene dzikoli likuipiraipirabe, makolo amafunika kuteteza ana awo kwa ogwiririra ana komanso kwa anthu ena amene angafune kuwavulaza. Taganizirani mmene Yesu anatetezera ophunzira ake, omwe anawatchula mwachikondi kuti “ana apamtima.” Adani ake atamugwira kuti akamuphe, iye anayesetsa kuteteza ophunzira akewo kuti asagwidwe. (Yohane 13:33; 18:7-9) Monga makolo, muyenera kuonetsetsa kuti ana anu ndi otetezeka kwa Mdyerekezi amene amafuna kuwavulaza. Muyeneranso kuwachenjezeratu pasadakhale. * (1 Petulo 5:8) Panopa moyo wauzimu wa ana komanso makhalidwe awo zili pa ngozi yaikulu kuposa kale.
16. Kodi makolo angaphunzire chiyani kwa Yesu poona zimene ankachita ophunzira ake akalakwitsa zinthu zina?
16 Usiku woti Yesu aphedwa mawa, ophunzira ake anakangana pa nkhani yakuti wamkulu ndani pakati pawo. M’malo mowakalipira, Yesu anapitiriza kuwalangiza mokoma mtima ndi kuwapatsa chitsanzo. (Luka 22:24-27; Yohane 13:3-8) Ngati muli ndi ana, kodi mwaona mmene mungatsanzirire chitsanzo cha Yesu polangiza ana anu? N’zoona kuti ana amafunikira chilango koma chiyenera kuperekedwa “pa mlingo woyenera,” osati mwaukali. Simuyenera kugwiritsa ntchito mawu olakwika, omwe amakhala “olasa ngati lupanga.” (Yeremiya 30:11; Miyambo 12:18) Chilango chiyenera kuperekedwa moyenera kuti mwanayo pambuyo pake azitha kuona kuti chinalidi chofunika.—Aefeso 6:4; Aheberi 12:9-11.
CHITSANZO CHABWINO KWA ANA
17. Kodi Yesu anapereka chitsanzo chotani kwa ana?
17 Kodi pali zimene ana angaphunzire kuchokera kwa Yesu? Inde zilipo. Zimene Yesu ankachita zingathandize ana kuti azimvera makolo awo. Iye anati: “Ndimalankhula zinthu . . . ndendende mmene Atate anandiphunzitsira.” Ndipo anawonjezeranso kuti: “Ndimachita zinthu zomukondweretsa nthawi zonse.” (Yohane 8:28, 29) Yesu ankamvera Atate wake wakumwamba, ndipo Baibulo limauza achinyamata kuti nawonso azimvera makolo awo. (Werengani Aefeso 6:1-3.) Ngakhale kuti Yesu anali wangwiro, ali mwana ankamverabe makolo ake, Yosefe ndi Mariya, omwe anali opanda ungwiro. Zimenezi ziyenera kuti zinathandiza kuti anthu onse m’banja mwawo azikhala mosangalala.—Luka 2:4, 5, 51, 52.
18. N’chifukwa chiyani nthawi zonse Yesu ankamvera Atate ake, nanga masiku ano ndi ndani amene amasangalala ana akamamvera makolo awo?
18 Kodi ana angatsanzire bwanji chitsanzo cha Yesu, zomwe zingachititse kuti makolo awo azisangalala? Nthawi zina ana angaone kuti kumvera makolo awo n’kovuta, komabe zimenezi ndi zomwe Mulungu amafuna kuti azichita. (Miyambo 1:8; 6:20) Kumbukirani kuti Yesu ankamvera Atate wake wakumwamba ngakhale pamene kuchita zimenezo kunali kovuta. Nthawi ina, pamene Mulungu anamuuza kuti achite zinthu zina zovuta, Yesu ananena kuti: “Ndichotsereni kapu iyi.” Ngakhale ananena mawu amenewa, iye anachitabe zimene Mulungu ankafuna, chifukwa ankadziwa kuti Atate wake akudziwa zonse. (Luka 22:42) Ana akakhala omvera, amasangalatsa makolo awo komanso Atate wawo wakumwamba. *—Miyambo 23:22-25.
19. (a) Kodi Satana amawayesa bwanji ana? (b) Kodi khalidwe loipa la ana lingakhudze bwanji makolo awo?
19 Ngati Mdyerekezi anayesa Yesu, sitingakayikire zoti adzayesanso ana anu kuti achite zinthu zoipa. (Mateyu 4:1-10) Nthawi zina Satana Mdyerekezi angachititse anzawo a anawo kuti awanyengerere kuchita zinthu zoipa ndipo zimenezi zimakhala zovuta kwambiri kuzipewa. Choncho ndi bwino kuti ana azipewa kucheza ndi anthu oipa. (1 Akorinto 15:33) Dina, mwana wa Yakobo, ankakonda kucheza ndi anthu amene sankatumikira Yehova ndipo zimenezi zinachititsa kuti akumane ndi mavuto. (Genesis 34:1, 2) Taganizirani mmene banja lonse lingamvere ngati wina m’banjamo atachita chiwerewere.—Miyambo 17:21, 25.
CHINSINSI CHA BANJA LOSANGALALA
20. Kuti banja likhale losangalala, kodi aliyense m’banjamo ayenera kuchita chiyani?
20 Mavuto a m’banja savuta kuwapirira ngati anthu a m’banjamo akutsatira malangizo a m’Baibulo. Ndipotu kutsatira malangizo amenewa ndi chinsinsi chokhalira ndi banja losangalala. Choncho amuna muyenera kukonda akazi anu ngati mmene Yesu amachitira ndi mpingo wake. Akazi muyenera kugonjera amuna anu ndiponso kutsatira chitsanzo chabwino cha mkazi wotchulidwa pa Miyambo 31:10-31. Makolo muyenera kuphunzitsa ana anu. (Miyambo 22:6) Abambo, ‘muziyang’anira bwino banja lanu.’ (1 Timoteyo 3:4, 5; 5:8) Ndipo ana muyenera kumvera makolo anu. (Akolose 3:20) Popeza tonse ndife ochimwa, palibe amene angachite zinthu zolondola zokhazokha. Choncho muyenera kukhala odzichepetsa n’kumapepesa pamene mwalakwitsa.
21. Kodi tikuyembekezera chiyani m’tsogolo, nanga panopa tingachite chiyani kuti banja lathu likhale losangalala?
21 Kunena zoona, Baibulo lili ndi malangizo ofunika kwambiri othandiza kuti mabanja aziyenda bwino. Limatiphunzitsanso za dziko latsopano la paradaiso momwe mudzakhale anthu osangalala amene amalambira Yehova. (Chivumbulutso 21:3, 4) Kutsogoloku kulidi zinthu zosangalatsa kwambiri. Koma ngakhale panopa, tikhoza kukhala ndi banja losangalala tikamatsatira malangizo a Mulungu opezeka m’Mawu ake, Baibulo.
^ ndime 15 Mungapeze mfundo zokuthandizani kuteteza ana anu m’Mutu 32 m’buku lakuti Phunzirani kwa Mphunzitsi Waluso, lofalitsidwa ndi Mboni za Yehova.
^ ndime 18 Pokhapokha ngati makolo akufuna kuti mwana aphwanye malamulo a Mulungu m’pamene zingakhale zoyenera kuti mwanayo asawamvere.—Machitidwe 5:29.
Onaninso
Kodi Kulambira kwa Pabanja N’chiyani?
Nkhaniyi ikuthandizani kudziwa mmene kulambira kwa pabanja kungakuthandizireni kuti mukhale pa ubwenzi wabwino kwambiri ndi Mulungu komanso ndi banja lanu.


text:
MOYO WATHU WACHIKHRISTU
Kodi Mukugwiritsa Ntchito Bwino Makadi Odziwitsa Anthu za JW.ORG?
Popeza kuti chisautso chachikulu chayandikira, tiyenera kugwira ntchito yolalikira mwakhama kwambiri. (Miy. 24:11, 12, 20) Tikhoza kuthandiza anthu kuphunzira Baibulo komanso kupita pawebusaiti yathu pogwiritsa ntchito makadi odziwitsa anthu za jw.org. Makadiwa amakhala ndi kachidindo kothandiza anthu kuti apite pawebusaitiyi n’kupempha kuti aziphunzira Baibulo. Kachidindoka kamawathandizanso kuti aonere vidiyo yakuti N’chifukwa Chiyani Tiyenera Kuphunzira Baibulo? Anthu ena safuna kulandira mabuku athu koma angafune kupita pawebusaiti yathu. Choncho ndi bwino kuwapatsa makadiwa. Komabe si bwino kupatsa makadiwa anthu amene alibe chidwi.
Mukhoza kugawira makadiwa kwa anthu amene mumakumana nawo tsiku ndi tsiku. Mungayambe ndi kunena kuti: “Ndili ndi khadi limene ndikufuna ndikupatseni. Khadili lingakuthandizeni kupita pawebusaiti yaulere yomwe ili ndi nkhani komanso mavidiyo osiyanasiyana.” (Yoh. 4:7) Popeza kuti makadiwa ndi aang’ono, simungavutike kuwanyamula kulikonse kumene mungapite n’kumagawira anthu omwe mwakumana nawo.


text:
Euonymus - dzina la mtundu wa chomera Chili zosiyanasiyana . Mu European mbali ya dziko lathu kwambiri ankagwiritsa ntchito awiriwo - European euonymus euonymus ndi warty.
Euonymus: Kufotokozera
European spindle mtengo - sing`anga-kakulidwe chitsamba chilichonse cha 2-3 m. Maluwa kuchokera euonymus - yaing`ono, ndi enaake mtundu. Anthu kenako anapanga, atatu pinki zipatso mabokosi chakupha mbewu. Fomu masamba European spindle mtengo - elliptic, tsinde - anayi amaganiza. Chimakula ku Ulaya, makamaka pamodzi roadsides, pafupi ndi nkhalango, malo otsetsereka, chabwino akuunika dzuwa. Nthawi zambiri ntchito ngati yokongola chomera kunyumba minda yokongola ndi malo.
Euonymus warty ndi chitsamba chilichonse womera awiri mamita . Iwo ali imvi wonyezimira nthambi, yokutidwa ndi wakuda bulauni warty formations. European spindle mtengo maluwa anayi pamakhala pabuka odera, osati chambiri ndi centimeter awiri. Zipatso - bokosi nayenso, koma mdima wofiira, peyala woboola pakati. Masamba warty euonymus ndi anamaliza mawonekedwe ndi lachikasu mtundu wobiriwira. Chomera angapezeke pa magombe a mitsinje, otsetsereka a gullies ndi m`mbali mwa nkhalango pakati zone wa dziko.
The zikuchokera euonymus
ngati mankhwala zipangizo ntchito masamba ndi zipatso za European spindle mtengo , munali mtima glycoside evonimin triglyceride triacetin, kuthamanga magazi, kuda alkaloids. Makungwa ndi mizu ali mkulu maselo kulemera hydrocarbon gutta-percha, anamasulidwa mu mawonekedwe a madzi, ndiyeno kuumitsa. Zikuchokera lili ndi mafuta mafuta mbewu.
Tsopano - yachiwiri nthumwi ya banja celastraceae. Mankhwala zolinga ntchito nthambi, matabwa, zipatso ndi masamba warty euonymus. Makungwa a nthambi muli chakudya, tannins, mafuta zidulo. Masamba a euonymus anapeza alkaloids, ascorbic acid, flavonoids.
ntchito euonymus mankhwala
European spindle mtengo chipatso kulowetsedwa ntchito.
The ufa kapena tincture wa masamba a euonymus ntchito monga anthelmintic, kunja - chabwino kupha nsabwe ndi nits akulu ndi
A decoction ya makungwa warty euonymus ntchito matenda a mtima, ndi ngati mankhwala ofewetsa tuvi tolimba. Wood anaumirira mowa ndipo amagwiritsidwa ntchito pofuna kuchiza oyambirira magawo
A decoction ya nthambi angagwiritsidwe ntchito kupweteka kwa mutu ndi neuroses. A decoction wa masamba a mtundu Euonymus ntchito ascites madzimadzi kudzikundikira mu m`mimba. An kulowetsedwa masamba ndi ufa plodov- antihelmintic onse mkati ndi kunja antiparasitic.
The msuzi zipatso euonymus angagwiritsidwe ntchito ngati expectorant ndi wamphamvu mankhwala ofewetsa tuvi tolimba. Kulowetsedwa zipatso euonymus kumawonjezera potency.
Nawa ochepa maphikidwe pakudzipatsa ntchito mankhwala a Zitsamba euonymus:
- A decoction ya makungwa. Tengani supuni ya minced zopangira 400 ml ya madzi anakhalabe mphindi zisanu mu madzi otentha, ndiye adzapatsa kwa ola limodzi ndi amalisefa. Chifukwa msuzi angagwiritsidwe ntchito ngati mankhwala ofewetsa tuvi tolimba 1 theka chikho kamodzi tsiku chopanda kanthu m`mimba, kapena monga Muzikhala bwino mmodzi supuni katatu patsiku;
- The mowa tincture wa khungwa. Anaphatikizanso gawo limodzi zipangizo 10 magawo 70% mowa. Ntchito ngati antihypertensive wothandizira ndi 6-8 akutsikira katatu patsiku ndi madzi. Kutalika kwa mankhwala - 2 milungu;
- A decoction a nthambi. Supuni minced yaiwisi kutsanulira 400 ml ya madzi, wiritsani kwa mphindi zisanu, kumva kwa maola angapo, ndiyeno osasankhidwa. Anavomera kupweteka kwa mutu ndi neuroses, katatu patsiku 1 supuni milungu iwiri;
- A decoction masamba spindle mtengo . Tengani supuni ya zopangira pa 200 ml ya madzi, wiritsani kwa mphindi 3-4, kunena, fyuluta ndi kutenga 2-3 tsiku supuni monga diuretic ndi ascites;
- The kulowetsedwa masamba. Masamba wosweka, ndiye 5 supuni yaiwisi 2:00 kunena mu lita imodzi ya madzi otentha, ndiye kulowetsedwa ndi osasankhidwa. Izo ntchito timitu monga tizilombo;
- kulowetsedwa zipatso euonymus. Theka la supuni ya zipatso wodzazidwa ndi 400 ml ya madzi owiritsa, ndi osasankhidwa. Amavomerezedwa mpheto supuni katatu pa tsiku kwa masabata 3. wakale.
Kusamala
onse mitundu ya mtundu celastraceae ndi owopsa zomera, ndi osiyana, ziwalo zonse ndi owopsa.
The owopsa ndi zipatso za euonymus, amene, mwatsoka, ndithu wokongola kwa anthu . Pamene chiphe chizindikiro dyspeptic matenda, kusanza, kutopa, kupweteka. Universal yothetsera poizoni - chapamimba lavage ndi makonzedwe adamulowetsa makala.


text:
18 August 2016 Last updated at: 12:00 AM
MEC chair no more
Tragedy! Malawi Electoral Commission (MEC) chairperson Justice Maxon Mbendera has died.
This is a developing story, but reports reaching Malawi24 news-desk indicate that Mbendera collapsed during a meeting in Lilongwe this afternoon.
He was pronounced dead upon arrival to the hospital.
“The Chairman was in good health earlier in the day but felt unwell around 11am and was taken to Lilongwe Private Clinic. He died shortly after admission at City Centre Clinic in Lilongwe” said MEC in a statement.
Mbendera, who presided over the 2014 tripartite elections, was accused by the then incumbent, Joyce Banda, of siding with DPP. He wept during the official announcement of the presidential race which Mrs. Banda said were marred by irregularities.
Meanwhile MEC has expressed concern over the sudden death of Justice Mbendera. Justice Mbendera was born Nov 4, 1958.
“The Commission will miss his leadership. Our prayer filled thoughts of peace and comfort go out to his family and all those deeply grieved by his passing”
Justice Mbendera SC was appointed Chairman of the Malawi Electoral Commission on 10th October, 2012. His four year term was due to end on 9th October, 2016.
261 Comments On "MEC chair no more"
-
Very bad. RIP
-
Mudzi amene ayika Malawi Mavuto ndi bambo mbendera pano tikuvutika ndi idiot wake peter chifukwa cha iwo kukondera komaso kukonda ndalama zomwe anapatsidwa ziwa chitila umboni
-
MHSRP
-
May His Soul Rest In Peace
-
Ndakondwa kwambiri kt wmwalila
-
May His Soul Rest In Peace In Jesus Name
-
ZOTHEKA NDI AMBUYE
-
shame R.I.P
-
Palibe zopepesa apa woyipa sakhalisa paziko chimuthu chakhaza wavutisa amalawi 20 milion pachimuthuvchomwe unanena kt wawina chisakho next bwapini then Gondwe kenako Hule kaliati komaso Henry Mussa ndichaponda khalani cheru kwasala inu agalu mwavutisisa amalawi.
-
So sad
-
Ambuye wodzala ndi zisomo zosath ayang’anire mzimu wa Bambo Maxon Mbendera kufikira tsiku lachiweruzo.Ndikupempherera wina aliyense wagwiritsa ntchito lirime lake polankhula zosachita bwino pa imfa imeneyi kuti Mulungu amukhululukire.Amen
-
R. I. P
-
May his soul rest in God’s peace till we meet again, he was a man of his words.
-
R,I,P, MR MBENDELA %
-
u cried on tht day showing to public tht ur concerned hw fraud election was bt law betrayed u so to me ur not the one to blame R.I.P Mbendela
-
leave LLout of this.Ku ll mmalimbako bwanji?
-
musayankhule mopanda umunthu imfa ndi yowawa nayenso anali ndi anthu omwe amafila comfortabl with him plz plz bible teaches us about love
-
Lets fear God in these last days Tikonze mitima yathu in readness for this death
-
may his soul rest in eternal peace.
-
All the best kumandako.adagulitsa mpando uyu dziko lapasi silifunika anthu onga amenewa Pano njara yavuta chifukwa chopatsa mpando anthu olakwika osatha kulankhura.
-
Very sory to all Malawians this is the fate over us let us pray much to see where are we heading to. Sudden death in our Nation why? Stop critising each other for the remaining fingers will adjust to youself. Learn not to implicate anything this is death not politics. May His Soul Rest In Peace.
-
Udzale Chinangwa Chochuluka Tikubwela Komko Palibe Wosala Tikupeza…Moni Kwa Paul Chaphuka!
-
Mmmmmm Rip
-
This is the only way to delete evidence i hea he was about to spill e beans
-
R.I.P
-
God is control he bombed Malawi by abusing his power by declared dpp won the vote while he knew they didn’t chikumbumtima chamupha next is u who conerved with him. c u in another life is possible
-
He was a great man and her soul rest in peace
-
Choipa chimatsata mwini RIP
-
Tizikumbukira kuti tidzafa tonse so imfa izitipeza tili okonzeka!!!!!!!!!
-
RIP KUWELUZA NDI KWA MWINI WAKE NAMALENGA.
-
Anthu mwatha mau pa imfa ya Mbendera iiiii MHRIP
-
R.I.P.
-
Its beta to remember Rodwell Mnyenyembe coz he died for a true cause not this bastard
-
Wachita bwino ameneyi atsogole basi qqqqqqqqqqqqqqqqqq komanso. anakalamba Rlp
-
The tears he shed meant he love Malawi
I didnt know now am schooled on this thanks
-
Chitsilu, galu, mfiti, wadyapo, ndalama zobela mavoti wazileka umati utan kuyika dziko mmavuto you judas we shall meet in hell
-
Honestly zandikhudza kwambiri. Anali munthu wachisoni. Mulungu wabwino amusunge mpaka tidzaonanenso mu ulemerero wake
-
So aad
-
So sad…RIP
-
Hiiii very sorry Rip
-
Lilime polankhula musanyadire moyo chifukwa tsiku lakufa silidziwika,likudikira iwe kapena ine.kwaiye kwapita kwatsala kwainu,Samalani
-
a Malawi tikuluza anthu abwinoabwino kusiya mbava zomwe zikubera ndikupusisa anthu, ndakwiya nanu, shupit, HolyGhost Fire.
-
Ambendera Tizawakumbukira Munjira Zambiri Ndipo Tizawasowa Mzimu Wawo Uwutse Mumtendere
-
concious due to (2014 M.E.C) results may play a big part. Any way only God knows & may your soul rest in peace.
-
Mwinanso a 24 akunama
-
ONLY GOD KNOWS!!
-
my his soul rest in peace
-
Vry sad
-
So sad may his soul rest in peace
-
Ma comment enawa musanalembe muziyamba mwaganiza Kaye chifukwa amend mukumuseka chifukwa imfa yamutengayo ndi Bambi ofanana ndi nsinkhu was Bambo athu tingamve bwanji Bambi atamwalira wina mkumasangala kumati achita bwino kumwalira,ziwani may awa: mdani was moyo ndi imfa,mdani wa moto ndi tchire louma inu mulibwino lero chifukwa mavutowa sanagwere mbali yanu moto kwanuko koma simukudziwa
-
RIP
-
rest in ertanal peace
-
Nkhondo amatimenyera ndambuyeeee chinyengoo anapanga mkulu ameneyi chikuzuzitsa anthu osalakwaaaaa VayA ukapumeee…
-
ankolo wakumenyelani nkhondo et,. am here till i’ll see the fruits of that victory,,.. idiot
-
-
So sad,life is too short,RIP my father
-
He was on pressure, his office was also involved in cashgate scandal
-
Kapumeni bambo ko 2014 sitizayiwala munatibela mavoti ndikupasa munthu olakwika mukuona mmene tikuvutikilamu.
-
Pipo n money don’t learn!!.Next will b a Zambian ecz.
-
So sad,,,may his soul rest in peace.
-
Mbuzi za anthu kulalatira maliro shame inu simuzafa ?
-
2014 munamu nyoza kut obera mavoti,okondera,wapasidwa money,zambili mbili but today coz wamwalira ndiye Mukut what a great loose yet he wasn’t great in 2014 mmmmmmmmh malawi sazatheka R.I.P
-
Mavoti azabetsa ndani 2019.?
-
Imfa yawochimwa Mulu ngu sakondwela nayo
-
Inu simunachimwepo???
-
-
Mukazaidziwaifaz muzalekaz okhutazo
-
IIIIII ABALE KUFUNA KUPHA CHILUNGAMO KUMENEKU MMMMMMK NDAMVA CHISONI,MAY HIS SOUL REST IN PEACE
-
Ndalama analandila zija akadyela kuli tchete.Dzanja layamba kulemba.
-
Lilongwe the home of satanism,Rest in peace Mr Mbendera God knows.
-
anthu mlibe pabwino pano wamwalira mkuti anali munthu wabwino koma mwayiwala 2014 mumaneneza zinthu zambiri kuti chisankho wakondera DPP komanso pompano mumanena kuti anaba ndalama za mec rip mbendera only God knows
-
Koma ku LL nde ndikuchimake kwa ufitidi mwamuphanso nzibambo uja? Ayi, azalanga yekha chauta.
-
Joyce Banda asangalale ife tingoti moyo wanu unkalinda kutereku
-
Onse mukunyoza APA sukulu inakukanikani mbuzi za anthu inu munthu ozindikira sanganyoze maliro muzafa IFA yowawa
-
But why so early like this RIP mr mbendera
-
Mudzafa imfa yowawa
-
Innalillahi-wa-inna illayih raajiunah zimu wawo uwutse mutendere inshaallah tidzaonana zoti ndiwa chinyengo aweruze mulungu
-
Sad news
-
Mayo ine!! Abwino sakhalitsadi may his soul rest in peace.
-
Tinanena kuti nkhondoyi atimenyere ndi ambuye mmodzimmodzi infa yake ndiimeneyi munabera mavoti wasala bwampin
-
mwina utayambe ndiwe amene
-
Pamtumbo pako
-
Mukukana chani? Mavoti munabera chauta akukantha modzimodzi tsopano,, akagwere ukooooo…. Ife tikadali ndi moyo
-
-
Death is a very painfull thing,Mbendela Rest in peace.
-
bola amzathu…. ife tidakadya mbewa ndi zitcheche….hehehehe…. anyway, thanx for chosing APM for us otherwise sitikanamudziwa mtima wake
-
Wachita bwino wafa tidazakunana komko, a Malawi akuvutika chifukwa cha chinyengo chake
-
Ku Lilongwe kwandiophya. Bingu anafera ku Lilongwe, MP wakumuchinji anafera ku Lilongwe, speaker wakunyumba yamalamulo anafera ku Lilongwe. Nthawi ya Joyce banda wachikulire wina aziombera chifukwa analuza zisankho. Kugwa mwazizizi ndikumwalira zimachitika ku Lilongwe. Rest in peace.Mr mbendera.
-
watelo phasaa ,tingochokako bas tibwerere kwathu ku town
-
Sindiye kupusako kumeneko, osangobwerera kwanuko bwanji!
-
-
Rest in peace!!!
-
Mawa tidzasekelera inuyo kapena abale anu,, mudzafa imfa yowawa.
-
Mulungu akudikira ife osara kt tikonze mbali zathu, nkharan maso
-
Akamuika kundata pamozi ndi mbale wake uja?
-
Awa apite basi amaona ngati kuchenjela yehova adzachotsa oipa pakati pa abwino
-
Iwe nde wabwino?
-
-
Anthu ena akupeza mpata ponyozera kamba ka imfai.Dziwani kuti palibe wolungama padziko pano. Kuweluza nkwa Chauta basi. The late Mr Mbendela kwao kwatha kwatsala kwa iwe ndi ine basi. DO NOT JUDGE.
-
So bad indeed…
-
we will still remember him for ever our beloved lomwe RIP.
-
may his soul rest in eternal peace
-
Gonani ndi tendele wa ambuye yesu .yohane 11v 26
-
Rip gentleman
-
Not good
-
Get out,u betrayed us wa chita bwino dyela. He mourned himself already sitikukusowa.
-
Ndi pa depot
-
Wolakatula Ontchuka Mmalawi Muno Analakatula Ndakatulo Zomwe Sitizaziyiwala Mpaka Kale. Maka Ija Amati Nonse Ozuza Mizimu Ya Amalawi Osauka, Muzafa Imfa Yowawa. 2014 Pa 31 May Ndisiku Lomwe Amalawi Sitizamuiwala Mkulu Ameneyu. Mbendela Mzimu Wanu Ukause Mumtendele. Tikakumana Komweko.
-
Sad news to DPP they will not steal votes anymore
-
Afiti mukunyadila kutimudya nyama sopano pankwinya panu
-
Akatero Chauta wakwiya ndipo wayamba kukantha.
-
Mulungu akukhululukile sudziwa chomwe walemba
-
Ndalemba ndine ndiye ukati sindikudziwa chomwe ndalemba iwe mbuzi eti?
-
-
Sad news to Malawi..n a grt loss!may the Lord comfort the berievd family
-
Anthu ena mukufuna ineso afe musangalare nkuthe mukhoza kukhala inu oyamba kufa anzanuo alipo imabwera munjira zambiri mosayembekezera kut nkufa
-
Rest in peace
-
Mukumanyamuka musanaulure?
-
Kayatu tafusani abale mwina tinvele limodzi.dzikotu iliiii!!!!
-
He will be remembered as a man who loved his nation so much that he shed tears in public during 2014 elections truth is that Malawi has lost a true son. may his soul rest in peace.
-
Mbava yobera mavoti iyi
-
Right bro u turning me to remember 1 poem of Robert Chiwamba called Judge kenyatta Nyirenda.
-
Man Chitete Mulibe Nzeru Ngati Anakuberani Bwanji Simunapite Ku Khothi? Nkhani Siyonyoza Maliro, Mbendera Anagwira Ntchito yotamandika pa chisankho cha 2014, Anaberedwa Chisankho Ndi Gwanda Chakuamba 2004, Osati Makape Enawa
-
Mbendera anagwira ntchito yotamandika,may his soul rest in perfect peace.
-
Yudasi betrayed Jesus and committed suicide, Mbendera betrayed Malawi and cried. He has died after witnessing the disaster he brought to Malawians. Though he made Malawi a hell through Mutharika, but may God forgive him and receive his soul. We all make great mistakes in our life.
-
nothing strange,it s death like any other.RIP someone said ,means Rest in Peace. question:; do Dead people Rest ? How ?
-
Mbendera rest in hell…timely death
-
MUNTHU WANZERU ZAKE SANGAMASANGALARE NDI IMFA YA NZAKE MWINA SIMUNAMVE KUWAWA KWA IMFA IKALOWA MNYUMBA NONSE MUKUSANGALALA MULUNGU AKUDALITSENI ZIKOMO
-
Galu wamuthu wachita bho kufa cauze mkanakumpha ndine
-
Rest in peace papa we shall alwayz miss u!!
-
He deserved death
-
Injust people always hates the Just,its the Malawi ans who voted in2014 not Mbendera. so if anyone goof fed in voting then it us. I still stand for Justice Mbendera. he did better than many of us could have done..
-
Udzale Chinangwa Chochuluka Tikubwela Komko Tikupeza…Moni Kwa Paul Chaphuka!
-
-
Ambuye Azitikhululukira Mbamba!
MHSRIP
-
a.meneyu wapangitsa miyoyo ya amalawi kt iphule njelwa zomoto.ameneyo ndiye yehova .watsalamzakoyo akakupezakomweko
-
very sad.
-
So sad
-
kodi ndi m’mene tizithera? Cardiac arrest, Eish!
-
Sad news! I am very, very sorry! May his departed soul rest in peace!
-
Kkkk wanyanayo!
-
nt etnal life
-
zao zimenezo
-
What type of meeting was he attending? Meeting about his death or atolankhani timasuleni
-
Anthu enawa sadzafayi;kuyankhula mopanda umunthu;may his soul rest in peace
-
amalawi mukamanenakuti wasalawakuti inu muzapitakuti inundi zisulo kapena muzauluka mulungu akukhululukileni pazomwe,mukulemba mzimuwa ambendela pamozindi mizimuya onse anamwalila muchifunilocha mulungu,iutsemu ntendere,amen
-
Munthu Ukakhala Kuti Umadya Nawo, Umadandaula Kwambiri. Mwapindula Kuchokela Kwa Iye Nde Simungadandaule. Mzimu Wake Uuse Mumtendele.
-
Man Mbewe Asiyeni Enawa Ndi opusa mwina kudziwa maliro momwe amakhalira maka munthu akafa osadwala chonchi achibale amasweka mtima, may his soul rest in peace,
-
Tonse pazikoli ndife alendo,tonse tizayenda paulendowu tingosiyana manyamukidwe,mzimu wawo uuse muntendere amen
-
-
Yendan bwino papa moto umapita kwa sala nchire RIP
-
In Loving memory of Unofficial Results.
-
Sibwino kungonena kuti R I P zingakhale zovuta?Think b4 u talk ohk.Kutheka mmawa utha kukhala iwe.
-
point of correction ihop mumafuna munene kt ndibwino kungonena rip zingakhale zovuta? xory if i make it wrongly
-
Thnx fo ur collection
-
-
RIP, ulendo wabwino baba, ntchito mwagwira kapumeni, nose mukubwata vosakhala bwino ambuye akukhululukireni ,
-
Rlp
-
Atsogoleko kaye kumudzi kokhalitsako mwina angakako poti tikafikire RIP
-
Ndiye enawo osapanga resin bwanji? Kapena sakudziwa kuti ndi chigumula? Chamba basi Mungamuze anthu kuti azika mbewa mnkhokwe??? Mukazipeza pamene atakakukumbilenipo.. Mwena izozono zikadye inuyo…!
-
Kodi anatani yudasi atagulisa yesu anafa awa anagulisa mtundu wa Malawi lero ndi za Judas basi
-
1by1 atha onse kunzuzintsa mtundu wa malawi pofika 2019 mutiuuza kuti mwatsala angati ,God watching you thieves
-
dziko aliyika pamavuto mulungu akwiya kwasala boss
-
RIP we will miss you in Judicial system.
-
ayende bwino atsala atate.abwampiniwa.
-
That has to tell something …kakaka pa ntchito lets try new blood…inu makani Lest in peace papi
-
May His Soul Ride in Peace.
-
Choipa chisata mwini amawona ngati dpp ndiyabwino afuse chasowa jauju mp wa mcp kumene huli zisankho za pandera nago chura ochepa mwaiwo anthu tigo phedwaopanda chifukwa ndi awa azathu malubino amalawi chitetezo tilimbe
-
agwilo ndinu muli moyonu kwanuso onse anafa aja zinali mbava muziganiza
-
Sakuwengatu ma comment anuwo. Wakufa saadziwa kanthu biii.
-
Sad news men like you needed long life.
-
Ndiye sumutenga m’bale wakoyu?
-
,stop judging others guys,MHSRIP.
-
Mbava No1 has gone
-
U ar not teling us bt u are givin God a mesurement wat ll use at u, Word said mueso umene muluesela wena ndio umene Mulungu adzagwilitsa ntchito pa inu
-
-
Think twice before you utter your comments guys this is death , take care
-
Ur right sir
-
Komatu athu akamakuda ndi chocho zimafunika kukhala Muthu wa boo pa maso pa athu koma Muthu akafa sibwino kusangalala
-
-
Waukape uyu
-
may his soul rest in piece. Can someone tell me his name pliiz?
-
Justice Mbendela
-
-
Iweyo Ukukomenta Zolakwisa Za A Maxon, Iweo Uli Coz Sumachimwa En Sudzafa.
-
Only God knows the truth
-
pepan rest in peace za chisoni
-
Mulungu walanga, RIP
-
Very painfull.
-
Unofficial report waiting for official one. Betrayal ripppppppppp
-
Woyipayo wasikila kugahena pakut zintchito zake zamulondola uzayankha wekha.malawi alongosoke tsopano.
-
Yenda bho Zoba Mbendera.
-
Vote yanga sadaiwelenge amenei ndipo adaphesa munthu wachete ku Mangochi lero apezana kumwamba komweko. Good journey Papa!
-
Lyf. RIP.
-
Rip
-
Cardiac arrest. He has been poisoned by DPP mafias..
-
Mara wena uMuhle,lik a dawning * kea o rata .
-
Oooho?
-
-
Mulungu salakwitsa koma Peter yo amuganizilenso
-
kodi amuganizileso
-
mulungu wake uti osalakwitsayo?? Yehova mulungu ndiwacikondi sapha athu,,,,,,timafa cifukwa caucimo
-
Imfa analenga ndi Santana ???
-
Kodi bg man sanyamuka nao ?
-
Imfa analenga mulungu yekha…wapha yekhanso mbendera wachinyengo
-
Guyz mulungu sanalenge imfa,,,he creatd de 1st man&woman dis2disobey him ndeanawauza kuti mphoto yaucimo ndiimfa,,,,anakapanda kucimwa bwenzi kulibe imfa
-
Chilichonse cholengedwa ndi Mulungu chidzabwelera kwa Mulungu. NGATI Imfa ndi ya Santana nawenso wa satana
-
-
RIP
-
Malawiian; against Malawian; phunzirani; mudzagwire; ntchitoyo; ya MEC
-
we are waiting the OFFICIAL RESULTS THIS IS AN OFFICIAL ANNOUNCEMENT
-
Rest In Peace.Mwina 2019 Mavoti Kuzayenda Bwino
-
You will be remembered in the history of mw, especially for the courage during annoucement of results of the tripartite elections on 30.05.2016 @ 11.00 pm.
-
Ndiyebwino God has decrease de eldery population.kwasala Peter Mutharika,Dausi,saulos,kaliat n many more zikamatere bwezi zikoma pofika 2019 ambiri akhala atamwalira pamodzi ndi ana awo omwe.ndiye mwati pitala amwalira liti?
-
soon after your father..
-
adamwalira kaletu mwina abambo ako
-
After Ur Mom And Ur Father Kenako Iweyo Mbuzi Yamunthu Iwe
-
inenso ndidamwalira kaletu makolo akonso asala maweek ochepa nawonso atisiya
-
kkkkk WAR OF WORDS
-
aDPP mmatumbwa heavy
-
kkkkkkkk #ndakomoka
-
watsala pang’ono kumwalira iweyo
-
Lemekezani mulungu yemwe wakusunga ndi moyo lero, Mbendela wapita km inu muli ndimoyo plaz braz lolan kristu alamulile moyo wanu. Imfa sioseweresa ai
-
No Comment Guyz..
-
Cold War
-
Xo sad
-
kkkkkkk ndaseka heavy abambo a Junior. Peter akulimba
-
-
Wapita ndi voti yanga
-
Anthu akudandaula ndizomwe mudachita mu 2014 powatolesa joker asakufuna any way rest in peace
-
DPP will rule and rule and rule, and those in opposition will remain there for good.
-
-
RIP
-
Eish sad storry
-
Zosatila zakhe ndizimenezo mkamavutisa anthu ifa zanuso osalongosoka ngati mzake yomwe anasogola uja ukampeza u must go to hell
-
Guyz ndi zovuta izi.kodi atakhala mmbale wanu anthu nkumanena mokunya mmene mukuneneramo mungamve bwanjii?
-
Yes he must go to hell & burn..
-
Exactly
-
-
koma siku lalelo malilo ndesakukata
-
Kaya kwake wakonza tikakumana komko
-
God z the ans! Amen
-
Shaaaaaaa
-
Rip
-
Rest In Peace Sir
-
RIP
-
Goodall next! !!! He’s betraying Mpotoland spirit!
-
Osati peter bwaaa
-
That’s 2017 golden goal kkkkk
-
After gondwe bambo ako
-
-
Wamwalira kapena anangokomoka?
-
Anagurisa athu chifukwa cha ndalama
-
may hs soul rest in peac.
-
rest in peace..
mulungu sangakondwe ndi zomwe mudachta mu may 2014 sir.
once more ..rest in peace sir
-
wamwalira liti inu???
-
R I P
-
bloodcrat boss is di next fire pan di wicked boom!!!!
-
Afa onse bro, opondeleza
-
-
VERY SAD
-
kubadwa kamodzi, kufa kamodzi kenako chiweruzo. RIP
-
Mmmmh,too bad
-
kuweluza ndikwamulungu,, ause ndintendere
-
mwina mavote 2016 angazalongosoke zoona dziko takhala tikubvutika chifukwa chotisankhila munthu wot ife sitikumufuna
-
awa malilo osamayakhula chomcho ngat musangalalai udziganza ali ale ewako wina mkunena chomcho kumayakhula ma speech ena pamalo polondola.Xorry ngat ndayakhula udyo sikut ndineso wachipani chinawinachoi
-
ndipo uchitsiru wake guyz b serious
-
2016 yake iti?
-
ndipo wangolembaso mchimbulimbuli 2016 kulibe mavoti
-
Kupusa kwako wamva?
-
akapumedi mkuluyu anatilakwila
-
kodi ndi uja analira uja
-
Chilichose chili thawi yotera ndiyowuruka
-
Owo ?
-
Ambuye asova mkulu ameneyu asautse mu mtendere anabela mavoti
-
-
Very sad indeed
-
Photo ya Uchimo ndi imfa…..iwe ungapereke dziko kwa muthu ameneyu zoona
-
very sad indeed..MHSRIP
-
Wafera za eni ake Mbendera. Bola akadamwalira Peter Mutharika
-
Wafera za nei Mbendera. Bola akadamwalira Peter Mutharika
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma